Pedervet quevren - Ar c’henta Chabistr - Wikimammenn\nPedervet quevren - Ar c’henta Chabistr\nYouen-Yan-Lois Derrien, 1779-1792 (?) (p. 360-364)\n◄ An navet Chab. ha tregont. Ur guer evit ar Guerc’heset AR c’henta Chabistr. Penaus ne ranquer quet en em amusi gant comsou tud ar bed An eil Chab. Penaus eo ret quemeret couraich ►\nAN PEDERVET QUEVREN\nPehini a gompren an Avisou necesser a enep an dentationou ordinala.\nPenaus ne renquer quet en em amusi gant comsou tud ar bed.\nEVel ma remerquo tud ar bed penaus e fell deoc’h heuly ar vuez devot, e lancint ouzoc’h mil zaol teod eus a c’hoaperez hac a zroug-prezec. An dut malin a zecrio hac a galomnio ar chenchamant a vezo deut enoc’h, evel un hipocrisi, ur bigoterez hac un artifis ; lavaret a raint penaus n’en deveus quet great ar bed a vin mad deoc’h, hac ez e var e revus eo ez oc’h troet ouz Doue : ho mignonet en em hasto da ober deoc’h ur bed a remontrançou pere a gaffint prudant ha charitabl bras var o meno. Coueza a reot, eme vizzint-ii, en ur velancoli bennâc ; coll ho credit a reot er bed ; en em renta insupportabl a reot ; abred e teuot da goza ; hoch afferou ne daint quet ervat ; ret eo beva er bed evel er bed, ober a ell un den e silvidiguez hep quemense a visteriou, ha mil seurt rambreou evelse pere a gleffot ganto bep-tro.\nQuemense oll, va Philotee, ne deo nemet ur babillerez sot ha vean : an dut-se n’en em lequeomp morse tout e poan nac eus ho yec’het nac eus hoc’h afferou. Ma veac’h eus ar bed, eme hor Salver, ar bed ho carre evel un dra a apparchante ountâ, mæs evel na d’ouc’h quet eus ar bed, abalamour da-se en deveus cas ouzoc’h. Guelet hon eus tud o tremen an nos het-a-hed ha cals a nosveziou ive diouz tu o c’hoari’r c’har-tou ; hac en a so attantion ebet chagrinussoc’h, melancoliusioc’h na trisitoc’h eguet hounnez ? tud ar bed cousgoude ne lavarent guer outo neuse, nac ar vignonet n’en em lequeant quet e poan a guemense ; hoguen ma o guelfent o chom un heur da ober orsæson, pe o sevel mintinoc’h eguet custum d’en em prepari d’ar Gommunion, neuse e cafse ur fifil hac ur sourci bras varnezo da glasq remed ouz an humor-se a zevotion evel ouz ur c’hlènvet dangerus. Tud ar bed a dremeno meur a nosvez o tançal, hep e clemo nicun evit quemense,’ hac evit beilla da nos Nedelec hepquen, e clemo peb-unan gant ar bas, hac e vezo mall gantâ dijuni ha mont da gousquet antronos. Piou na vel ervat eo ur barner injust ar bed , pehiai a so gracius ha favorabl en andret e dud hac a so rust ha rigolius en andret tud Doue.\nNe ouffemp quet beza ervat gant ar bed, nemet oc’h en em goll gantâ ; ne de quet possibl deomp e gontanti ; rac re hedro ha re bigarre  eo. Ian Vadezour, eme hor Salver, a so deut, ha ne zebr na ne eff, hac e livirit an drouc-speret a so gantâ : map an den a so deut, hac a zebr hac a eff, hac e livirit : chetu amâ un den pehini a gar ar guin hac ar cher vad . Ar virionez eo, Philotee, mar en em zilesomp dre gomplesanç da c’hoarzin, ha d’en em divertissa gant ar bed, en em scandaliso hac e caffo abec enomp ; ma n’er greomp quet ive, hon tamallo eus a hipocrisi hac a velancoli. Mar deuomp d’en em visca propr, e lavaro penaus hon eus un dessein bennâc ; ha mar en em neglijomp, e cafo an dra-se ur vileni. Mar bezomp laouen, e cafo e vezzimp dissipet hac imparfæt, ha mar bezomp moderet ha mortifiet, e cafo e vezzimp trist ; hac o sellet ouzomp erc’hisse gant ur goal lagad, jamæs ne ellomp beza agreabl dezàn. Hon imperfectionou a guef bras, hac o zremen da veza pec’hejou, eus hor pec’hejou veniel e ra pec’hejou marvel ; hac hor pec’hejou dre infirmite a guemer evit pec’hejou dre valiç. Eleac’h ma zeo ar garantez benin ha douç, evel a lavar an Abostol, ar bed er c’hontrol a so malin ha rust ; eleac’h na soinch quet ar garantez a zroug, ar bed er c’hontrol a soinch ato a zroug, ha pa na ell quet accus hon actionou, ec’h accus hon intentionou : pe o devezo querniel ar maoutet, pe ii n’o devezo quet, pe ii a vezo guen, pe ii a vezo du, ar bleiz ne leso quet n’o debro, mar guell.\nPetra bennâc a raimp, ar bed a rai ar bresel deomp ato ; mar bezomp pell dirac ur C’honfessour, e c’houlenno, petra a guefomp quemense da lavaret ; ma na vezomp quet pell o cofes, e lavaro penaus n’en em accusomp quet aoualc’h : quement fæçon na mouvamant a raimp, a impio hac a examino, hac evit an disterra coms a goler a remerco gueneomp, e c’hassuro penaus ez omp insupportabl ; mar bezomp sourcius eus hon afferou, e cafo e vezzimp avaricius, ha mar. bezomb douç ha pæsibl, e cafo e vezimp sot hac hep speret : mæs evit tud ar bed o c’holer hac o amportamant a dremen evit ur gouraich hac ur generosite ; o avariçdet a dremen evit un espern hac ur menajamant ; o gestou hac o familiariteou disonest a dremen evit courtesiou hac antretienou enorabl : ar c’hinid a souil ato tieguez ar guenan.\nLesomp ar bed dal-se, Philotee, criet quement hac a garo evel ur gaouen hoc’h inquieti laboucet an deiz : bezomp ferm en hon desseinou, na genchomp quet en hon resolutionou. Ar berseveranç a zisquezo hanad ha ni a so sinceramant hac evit mad en em sacrifiet da Zoue hac en em roet d’an devotion.\nAr c’hometennou hac ar planedennou, pe mar d’e guell gueneoc’h, ar steredennou lostec hac ar guir stered a ro ar memes sclerigen en apparanç ; mæs ar c’hometennou a zisparis e ber amser o veza na dint nemet certen flammou pere a dremen, hac ar planedennou o deveus ur sclerigen pehini a bad ato. Evelse an hipocrisi hac ar guir vertuz o deveus cals a hènvelediguez en apparanç ; hoguen eas eo anaout an eil diouz e ben, abalamour an hipocrisi ne bad quet hac a zisparis evel ar moguet o pignat, mæs ar guir vertuz a so bepret ferm ha constant. Ne de quet ur gommodite vian hac un avantaich dister deomp evit assuri ar gommançamant eus hor buez devot, beza controllet, goapeat ha calomniet ; rac dre ar voyen-se e vezomp dilivret diouz an danger eus ar vanite hac eus an orgouil, pere a so evel an amiegueset eus a Egypt, pe da re en deveus ordrenet ar Faraon infernal, laza ar vugale mal a Israël d’ar memes deiz ma vizint ganet. Ni a so crucifiet d’ar bed, hac ar bed a so crucifiet deomp-ni ; èn hor c’hemer evel tud sot, quemeromp èn ivez evel un disquiantet.\n↑ War a seblant, n'eo ket bet komprenet ar ger « bigearre » en destenn orin, pehini a dalv kement ha bizarre. [Notenn gant Wikimammenn]\n↑ En em bellaat a ra ar Brizh diouzh testenn orin s. Fransez ("et vous dites qu'il est Samaritain") evit kenglotañ strishoc´h gant hini an Avieler (Matt. XI, 18). [Notenn gant Wikimammenn]\nAdtapet diwar « https://br.wikisource.org/w/index.php?title=Pedervet_quevren_-_Ar_c’henta_Chabistr&oldid=127908 »\nKemmoù diwezhañ degaset d'ar bajenn-mañ d'an 9 Eos 2018, da 14:44.


Buhez ar Zent. pages 21-22-23. Encyclopédie Marikavel.\nEUS TREDE-URZ SANT FRANSEZ ('"-1309)\nnjela a oa ginidik eus a Foligno, eur gêrig vihan eus an Itali hag a zo ter pe beder leo diouz Asiz. Den ar bed a oa, da vat, en ne yaouankiz. Ne gare nemet ar giziou neve hag an dilhad kaer.\nDimezi a reas hag he devoe eleiz a vugale. Epad ma veve er stad a briedelez, e plijas gant Doue ober d'ezi dizrei a-grenn trezek d'ezan, en eur rei d'ezi da anaout pegen euzus eo ar pec'hed ha pegen risklus ' oa eviti bezan ken dizeblant evel ma oa ouz he zilvidigez.\nOber a reas neuze eur zell war he yaouankiz, hag, o welet pegen skanv ha digompez e oa bet he bue dremenet, en em lakas da ouelan warnezi hec'h-unan, ha ne baouezas d'ober epad pell amzer.\nKement a vez, zoken, he devoe ouz he fec'hejou, ma ne gredas ket, an tôl kentan, o anzav skier awalc'h ouz he c'hovezour, ha ma tostaas, meur a wech, ouz an dôl zantel, gant eun ene ha ne oa ket digailhar tre. Koulskoude, ar zonj a ze a grigne noz-de he c'halon. Doue a roas d'ezi, eun dro bennak, nerz awalc'h da 'n em zizamman ouz treid eur beleg ha da zisklerian d'ezan, war o reiz, kement he gwaske.\nDiwar neuze, karante Doue, a nebeudou, a dôlas donoc'h-dôn lie gwriziou en he c'halon, hag ar peuc'h a baras war he spered.\nPrest goude, e varvas he mamm, he fried, ha, da heul he fried, he bugale. Koll he c'herent nesan he foanias meur-bed, hep ober d'ezi, koulskoude, fallgaloni.\n« Madou an douar-man, emezi, evel an enor, ar binvidigez, an evurusted, n'int nemet ar bruzun a goue eus tôl an Otrou Doue.\n» Ar c'hroaziou eo ar pep gwellan a ve servijet ouz an dôl zakr-ze, hag, abalamour da ze, ne vezont roët nemet d'ar re a zo arru mat dreist d'ar re-all. Ar re o deve eleiz a boaniou a zo ouz tôl, skoa ouz skoa gant Jezuz-Krist, hag a zo servijet eveltan. »\nGoulenn a reas mont, ha mont a reas en Trede-Urz sant Fraosez. Adalek neuze, e kreskas he fedennou, hep ankouât an oberou mat. Kreski a reas ive he finijennou, hep ober netra, koulskoude, gouest d'ober droug d'he yec'hed.\nKement-se ne rê ket afer an drouk-spered, a 'n em lakas d'he merzerian en eun doare skrijus. Doue hen lezas da wall-gas anezien pep stumm, en he c'horf hag en hec'h ene, evit ma vije, da viken, eur skouer a basianted evit ar merc'hed, evel ma 'z eo an den santel Job evit ar bôtred.\nHe c'horf a deuas da vezan ken klanv, ken dinerz ha ken gwiridik, ma renke chom dalc'h-mat, koulz lavaret, gourvezet war he gwele, hep trei war du ebet.\nHec'h ene a oe douget da bec'hi noz-de, hag en kant doare dishenvel, eneb an esperans, ha, dreist-holl, eneb ar c'hlanded.\nDaou vla a dremenas er stumm-ze. Satan, pa welas n'halle kaout krog ebet warnezi, a dec'has. Neuze Doue a gargas he spered a gement a sklerijen hag he c'halon a gement a garante, mac'h ankouaas kerkent betek ar zonj eus an ankeniou dreist-muzul o devoa gwasket anezi keit-all.\nEur wech adkavet ganti ar yec'hed, he flijadur a oa mont da welet an dud klanv, ha, pa vije war o zro, e poanie kement war zilvidigez o ene ha war yec'hed o c'horf.\nNe grede ket, pell ac'hane, e c'helle chom hep darempredi Doue dre ar beden, war digare he devoa darempred gant an dud.\n« Deomp, emezi d'eur wreg a roë dorn d'ezi d'ober ar vad, deomp d'ober hon zro d'an hospital; marteze e kavfomp eno Jezuz-Krist en renk ar beorien. »\nDa gement klanvour a wele, e roë eun dra bennak evit o lakat da zigemer gwelloc'h he c'homzou ha da c'houzanv o foaniou gant muioc'h a basianted. Evelse e tremenas ar blaveziou divezan eus he bue.\nAr maro a skoas anezi ar 4 a viz genver 1309. He c'homzou divezan a oe :\n« Etre ho taouarn, o ma Doue, e c'hourc'hemennan ma ene ! »\nMiret a rer c'hoaz he relegou, en de a hirie, en Foligno, en iliz tadou sant Fransez.\nAr zantez-mnan, da gentan, ne grede ket anzav he fec'hejou ouz he c'hovezour. Kalz a dud a zo hag a c'hoarve kemend-ali gante, hag o deve, o tout eus ar gador-govez, eur pec'hed muioc'h evit m'o devoa o vont ebarz.\nPenôs e c'hallo an Doklor-ze sklerijenni ho spered, ma n'hen digoret ket d'ezan ?\nPenôs e c'hello ar Barner-ze barn hoc'h afer, ma n'hen dispaket ket dirakan ?\nPenôs e c'hello ar Medisin-ze parean ho kouliou, ma n'o diskouezet ket d'ezan ?\nAr beleg, er gador-govez, a zo eun den, n'e ket eul êl eo; eun den evel an hini a zo daoulinet en egichen, hag anaout a ra eta ar pez a zo en den.\nAr beleg, er gador-govez, a zo eun tad, hag an hanio-ze hepken a ve roët d'ezan. Seül-vui eta e vo gouliet ar bugel a deuio d'e gaout, ha seul-vui a ijin hag a galon e lako d'e louzaoui ha d'e barean.\nAr beleg, er-mêz eus ar gador-govez, a zo mut. N'hall ket, anezan e-unan, dizrei war ar pez an eus klevet, goude, zoken, ne vefe o komz gantan nemet an hini a zo o paouez bezan bet gantan o kovesât.\nAr pec'hejou anzavet a dec'h diouz an ene, ha Doue a gemer ar plas, ha gant Doue, pep madelez.\nAr pec'hejou nac'het a zo ken alïes a brenv a grign ar galon, ken alies a ven-milin a wask ar penn. Perak chom dindan ar bec'h-ze, p'eo ken êz da zizamman ? Perak chom gant ar c'hrign-bev-ze, p'eo ken êz-all 'n em zizober dioutan ?


Llywarch y Nam - Wikipedia\nLlywarch y Nam (war-dro 1150 - 1160) a oa ur barzh-lez en XIIvet kantved e lez Powys. N'anavezer nemet ur varzhoneg gantañ.\nEvel gant Llywarch Llaety, n'anavezomp nemet ur pezh eus e oberenn, ur meulgan da Llywelyn ap Madog, mab henañ ha hêr Madog ap Maredudd eus Powys, a voe lazhet tost war-lerc'h marv e dad en 1160.\nKement-se, ha bout o anvioù damheñvel, a ro da soñjal e c'hallfe Llywarch y Nam ha Llywarch Llaety bezañ lesanvioù roet d'ur barzh hepken, met n'oar ket evit prouiñ.\nUr varzhoneg da drugarekaat Llywelyn ap Madog eus reiñ kon-hemolc'h en un dornskrid, dastumad englynion, eo ar pezh nemetañ en anv Llywarch y Nam.\nAdtapet diwar « https://br.wikipedia.org/w/index.php?title=Llywarch_y_Nam&oldid=1924870 »


Bagad Kemper e Gouelioù-Meur Kerne © Maxppp - Annaïg Haute\nAdkroget eo bet gant al labour e Tilly Sabco, difennet e vo reiñ anvioù chik-ha-cheuc'h d'ar sigaretennoù, hag un enklask diwar-benn ar brezhoneg er bagadoù.\nAdkroget ez eus bet gant al labour e uzin Tilly Sabco\nChom a ra 65 den o labourat e uzin Gwerliskin. Graet en deus freuz-stal, ha prenet eo bet gant Wegdam Food, un embregerezh eus an Izel-Vroioù. N'eus ket mui eus al lazhti yer, met dalc'het eo bet ar chadenn broduiñ silzig. Ne vint ket kavet e stalioù ar vro, rak gwerzhet e vezont war marc'hadoù Afrika.\nPrometet ez eus bet e vo gopret muioc'h a dud evit krouiñ ur chadenn broduiñ nevez, met goude daou vloaz o klevout komzoù brav e chom war evezh implijidi ar stal.\nReolennoù nevez tro-dro d'ar butun\nVogue, Allure pe c'hoazh Corset : setu anvioù na vint ket gwelet ken war pakadoù sigaretennoù a-benn bloaz. Difennet e vo reiñ anvioù "glamour" d'ar butun, kuit d'ar re yaouank bezañ desachet ganto. Er c'heleier ez eus bet roet ar gaoz da Andre Ledan, e penn stal-butun Kommanna, ha na gompren ket an diviz-mañ.\nHa komzet e vez brezhoneg er bagadoù ?\nPetra eo al liamm etre ar sonerien ha yezh ar vro ? Setu tem ur sontadeg a vez kavet enlinenn. Savet eo bet gant ur studier eus Skol-Veur Roazhon, Elouan le Sauze, evit ur studiadenn fin ar studioù. Soner eo e bagad an Oriant, ha merzet en deus ne oa ket anat al liamm gant ar yezh. Evel-just e c'hell pep soner respont, memes, ha dreist-holl, ar re n'int ket brezhonegerien. Kasit ho respontoù amañ !\nLes informations en langue bretonne : Katell Uguen\nEr c’heleier e lakomp ar gaoz war an implij. Ur forom a vo dalc'het e Gwengamp 'benn warc'hoazh. Anv a rimp ivez deus an nukleel; ur bodad sitoayaned a c'halv an dilennidi da nac'h implij an nukleel e Frañs. Ha gwelet 'vez sivi er stalioù dija, dre benaos ?


Rumpelstilzchen - Wikipedia\nRumpelstilzchen zo unan eus kontadennoù Grimm (KHM 55) e 1812.\nRumpelstilzchen, hervez Anne Anderson.\n1 Ar gontadenn\n1.1 An anv ha yezhoù all\nUr c'houer paour a gont e c'hall he merc'h kemmañ ar plouz en aour ouzh o nezañ evel gloan. Ha setu ar roue d'he goulenn. Erru ar plac'h er c'hastell, lakaet eo en ur pezh leun a blouz, gant ur c'harr-nezañ. Ma ne deu ket a-benn da dreiñ ar plouz en aour e vo lakaet d'ar marv.\nNe oar ket ar plac'h penaos en em dennañ eus ar blegenn, met setu ur c'horrigan hag a ginnig nezañ ar plouz en he lec'h, gant ma roy dezhañ un dra bennak en eskemm. Graet al labour, nezet ar plouz, troet anezho en aour, setu ar roue o c'houlenn muioc'h c'hoazh. hag adarre ar c'horrigan, dre ziv wech, da zont da sikour merc'h ar c'houer paour. Goude an trede gwech e ra dezhi prometiñ, evel trugarekadenn, he c'hentañ mab pa vo ganet.\nSetu merc'h ar c'houer dimezet d'ar roue, hag ankouaet an emglev ganti. Ha setu ar c'horrigan o tont d'he c'haout, da c'houlenn ar mab dleet dezhañ. Hag ar rouanez da nac'h. Neuze e lavar ar c'horrigan e tremeno hep ar mab kentañ ganet gant ma tivino ar rouanez e anv, dindan tri deiz. En daou zevezh kentañ e kinnig ar rouanez ur regennad anvioù, met n'eus hini anezho a ve mat. D'an trede deiz, setu ur servijer o tont d'he c'haout : klevet en deus ar c'horrigan o kanañ ur ganaouenn ma lare e anv.\nEn alamaneg e kane:\nHeute back ich, morgen brau ich, (hiriv e poazhan, arc'hoazh e vresin)\nübermorgen hol ich der Königin ihr Kind; (goude arc'hoazh em boa bugel ar rouanez)\nach, wie gut, dass niemand weiß, (a! pegen brav ne oufe den ebet)\ndass ich Rumpelstilzchen heiß! (eo Rumpelstilzchen ez on anvet)\nDa noz an trede deiz e teu ar c'horrigan d'he c'haout adarre. Hag ar rouanez da ginnig ur regennad anvioù all. Ha da ziwezhañ: « Rumpelstilzchen. »\nHag ar c'horrigan, droug ennañ, a strak e dreid ken kreñv ma tremen a-dreuz ar plañchod. Ha keloù ebet anezhañ abaoe.\nAn anv ha yezhoù allAozañ\nC'hwec'h prantad ar gontadenn en ur rummad c'hwec'h timbr en amzer Republik Demokratel Alamagn.\nTremotino en italianeg,\nMartinko Klingáč e slovakeg.\nRumplestiltskin e saozneg, pe Tom Tit Tot (gant Joseph Jacobs), Whuppity Stoorie e Skos (en oberenn Robert Chambers),\nPäronskaft e Suis,\nJoaidane جعيدان en Arabia ,\nKhlamushka e Rusia,\nRuidoquedito e Suamerika,\nUtz Li Gutz Li עוץ לי גוץ לי en Israel,\nPancimanci en Hungaria, e Csodafurulya gant Kolozsvari Grandpierre Emil)\nCvilidreta e Kroatia.\nN'eo ket bet troet e brezhoneg.\nDoareoù damdost zo e galleg Breizh-Uhel\nMeur a anv gallek, hervez an troidigezhioù, zo bet roet d'ar c'horrigan alaman: Tracassin, Bibamboulor, Bimbamboulor, Barbichu, Grigrigredinmenufretin, Oustroupistache, Gargouilligouilla, Broumpristoche, Ricouquet, Mirlikovir, Myrmidon, Tom-Tit-Tot, Vircocolire, ha zoken an anv saoznek Rumplestiltskin.\nKentañ meneg eus an anv Rumpelstilzchen a oa e 1577, er Geschichtklitterung, gant Johann Fischart, un azasadur eus Gargantua François Rabelais.\nAdtapet diwar « https://br.wikipedia.org/w/index.php?title=Rumpelstilzchen&oldid=1881164 »\nDernière modification le 14 Gou 2020, à 11:55\nKemmoù diwezhañ degaset d'ar bajenn-mañ d'an 14 Gou 2020, da 11:55.


Stumm eus an 1 C'hwe 2021 da 13:05\n116 okted ouzhpennet , 11 miz zo\nStumm eus an 1 C'hwe 2021 da 12:20 (kemmañ)\nStumm eus an 1 C'hwe 2021 da 13:05 (kemmañ) (dizober)\n[[Restr:Napoléon à Wagram.jpg|thumb|upright=1.6|Napoleon e-kerzh Emgann Wagram]]\n'''Emgann Wagram''' a oa ebtbet stourmet eus ar [[5 a viz Gouhere|5]] betek ar [[6 a viz Gouhere]] [] e-kerzh [[Brezelioù Napoleon]]. An trec'h a oa bet gant an Impalaer [[Napoleon Iañ|Napoleon]], met akoustus e voe koustus evit al lu c'hallgall hag hee harperien. An arme aostrian a oa renet gant an [[Arc'hdug Charlez, Dug Teschen]]. Dre an disorc'h e oa bet freuzet ar bemvet Kevredad, an emglev etre Aostria hag ar Rouantelezh-Unanet a-enep Bro-C'hall.
\nGant un hollad a 80  000 koll (lazhet, gloazet ha steuziet), Emgann Wagram a oa bet unan gwadus. Implijet e oa bet 10001 000 pezh kanol o devoa tennet 180  000 obuzenn war an dachenn -emgann kompez lec'h, ma oa un 300  000 bennak a soudarded. Sklaer eo e oa aet ar maout gant Napoleon, met, ne oa ket deuet a-benn da implijimplijout an trec'h-se evit an dazont. Ouzhpenn- da se, kolloù Aostria a oa tost memesheñvel ouzh re evitan an nerzhioù gall ha kevredet. An trec'h brasañ a oa bet a fed spered rak, Aostria a oa bet tizhet don betek koll an nerzh hag ar spi er stourm. Sinet e voe [[Emglev Schönbrunn]] a dennas ur c'hwec'hvedenn eus hollad annezidi an Impalaeriezh, gant lod tiriadoù. Aostria a oa mouget gant ar c'holl douaroù-se en e holl harzoù betek [[Kampagn Alamagn 1813]].
▼\n▲Gant un hollad a 80 000 koll (lazhet, gloazet ha steuziet), Emgann Wagram a oa bet unan gwadus. Implijet e oa bet 1000 pezh kanol o devoa tennet 180 000 obuzenn war an dachenn emgann kompez lec'h ma oa un 300 000 bennak a soudarded. Sklaer eo e oa aet ar maout gant Napoleon met, ne oa ket deuet a-benn da implij an trec'h-se evit an dazont. Ouzhpenn-se kolloù Aostria a oa tost memes re evit an nerzhioù gall ha kevredet. An trec'h brasañ a oa bet a fed spered rak, Aostria a oa bet tizhet don betek koll an nerzh hag ar spi er stourm. Sinet e voe [[Emglev Schönbrunn]] a dennas ur c'hwec'hvedenn eus hollad annezidi an Impalaeriezh, gant lod tiriadoù. Aostria a oa mouget gant ar c'holl douaroù-se en e holl harzoù betek [[Kampagn Alamagn 1813]].\nAdtapet diwar « https://br.wikipedia.org/wiki/Dibar:MobileDiff/1893743 »


Deskadurezh vrezhonek - Wikipedia\nP'eo bet skrivet ar brezhoneg abaoe kantvedoù (sellet ouzh dornskrid Leyden) eo bet desket en ur mod pe unan all, ar mod evit deskiñ a c'hell bezañ ur deskadurezh vrezhonek, nemet ma vez treuzkaset ar yezh dre hantererezh ur yezh all.\nN'ouzer ket kalz a dra war ar pezh a zo bet graet er Grennamzer, daoust ma weler e veze tud gouest da sevel barzhonegoù evel Ivoned Omnez war-dro kreiz ar XIVvet kantved. Treuskaset eo bet ar yezh skrivet d'ar re o deus savet pezhioù-c'hoariva e brezhoneg-krenn, met n'ouzer ket ha desket o doa ar yezh dre al latin pe dre ar galleg. Erfin, ne oa bet savet un deskadurezh hollvrezhonek a-raok 1942 er skol evit ar vugale renet e Plistin (Treger - Aodoù-an-Arvor) gant Yann Kerlann.\n1 Istor an deskadurezh vrezhonek\n1.2 XVIvet-XIXvet kantved\n1.4 Abaoe 1977\n1.5 Deskadurezh vrezhonek Eil Derez\nIstor an deskadurezh vrezhonekAozañ\nDiwar ar spisc'herioù a gaver war dornskrid Leyden e soñjer ez eus bet mezeien vrezhoneger gouest da sevel testennoù brezhoneg skiantel e diwezh an Xvet kantved (n'eo ket bet kavet an testennoù-mañ).\nMa veze testennoù gant gerioù dibaot e oa un deskadurezh evit ar brezhoneg, met daoust hag-eñ e oa hollvrezhonek an deskadurezh-se? Ne c'heller ket e lavaret.\nAr memestra evit roudoù ar brezhoneg a gaver e diwezh ar Grennamzer : Daoust hag-eñ en doa heuliet Ivoned Omnez kentelioù brezhonek ken e ouie sevel ur barzhoneg gant klotennoù diabarzh? Ur wech c'hoazh, ne c'heller ket bezañ sur.\nEr XVvet ha XVIvet kantved ez eus bet savet meur a bezh-c'hoari relijiel, darn anezho troet diwar ar galleg. Dre embann ar C'hatholicon e tiviner e veze klasket sevel ostilhoù evit lakaat ar gloer da bleustriñ war ar brezhoneg. Met ur wech c'hoazh, n'eus roud ebet eus ar mod deskiñ : kompren a reer e soursie an dud a iliz lakaat an nann-vrezhonegerien da gompren ar brezhoneg dre al latin evel ma weler en Donoet, ul levr yezhadur ar brezhoneg e latin.\nGant savadur ar skolajoù dindan renerezh ar Jezuisted er XVIIvet kantved e weler sklaeroc'h eo deuet ar brezhoneg skrivet da vezañ maestroniet gant un nebeud beleien, ar re-se o kelenn er skolajoù hag gant un nebeud brientinion (tudjentil ha bourc'hizien). Koulskoude eo dibosupl kadarnaat ne vije ket un deskadurezh vrezhonek prevez e familhoù 'zo, nag e veze desket brezhoneg er skolajoù (evit ar baotred) ha marteze e skolioù al leanezed (evit ar merc'hed).\nUr skouer vat eo hini mamm Kervarker, Marie-Ursule Feydeau de Vosgien, a ouie skrivañ brezhoneg. Ur skouer all a zeu diwar ur evezhiadenn gant Jorj Belz pa ziskouez e oa liammoù tiegezh etre meur a skrivagner e brezhoneg Gwened en XIXvet kantved : marteze e veze desket ar brezhoneg skrivet e-barzh an tiegezh. Ha perak ne vije bet desket ar yezh skrivet diwar hanterezh ar yezh? E diwezh an XIXvet kantved, e 1898, e c'heller merkañ eo bet aotreet gant eskob Sant-Brieg e vefe roet kentelioù brezhonek gant Frañsez Vallée er skolaj Sant-Charlez. Dre hantererezh ar galleg e veze graet ar c'hentelioù evit an deraouidi d'an nebeutañ. An intrudu-mañ, ne oa ket evit kaout asant Ernest Renan en deskadurezh publik pa ginnige Anatol ar Braz ober ar memes tra e Kemper, a zo bet kentañ merk un deskadurezh vrezhonek arnevez.\nNe c'heller ket renkañ en deskadurezh vrezhonek ar c'hentelioù war ar brezhoneg roet e skolioù-meur gall (Pariz, Roazhon ha Strasbourg) daoust m'eo bet a-bouez roll Skol-Veur Roazhon evit stummañ ar gelennerien hag ar skrivagnerien.\nE 1942 n'implijas Yann Kerlann nemet ar brezhoneg er skol savet gantañ e Plistin. Ne badas ket an deskaruezh-mañ goude an Dieubigezh, pa oa bet barnet Yann Kerlann ha skarzhet eus an deskadurezh publik ha berzet outañ chom e Breizh. Skol Blistin a zo bet an hini gentañholl a vije bet hollvrezhonek\nE 1957 e voe savet ur skol brevez katolik hollvrezhonek gant Armañs ar C'halvez, ur beleg brogarour, e Ploueg-ar-Mor (Goueloù - Aodoù-an-Arvor). Skol Sant-Erwan a chomas hollvrezhonek dindan renerezh Armañ ar C'halvez harpet gant Ivona Galbrun betek 1963. Un nebeud skolidi tremenet dre skol Bloueg a vo pennadurezhioù en emsav brezhonek er mare a zeuio goude.\nGwir lañs an deskadurezh a vrezhonek arnevez a voe roet e Mae 1977 pa voe digoret ur skol-vamm e Lambaol-Gwitalmeze (Leon - Penn-ar-Bed). Diwar intrudu ar gevarzhe anvet Diwan e oa bet savet ar c"hlas gant 9 bugel hag ar mestr-skol Denez Abernod.\nE miz Gwengolo 1977 e tigoras ur skolig all e Kemper (Kerne - Penn-ar-Bed). Bloaz goude bloaz e voe digoret skolioù e meur a lec'h e Breizh.\nE 1980 e voe digoret ur c'hlas hanter vrezhonek-hanter c'hallek en ur skol bublik. Bodet e oa tadoù ha mammoù ar c'hlasoù divyezhek en deskadurezh publik en ur gevarzhe, Div Yezh hec'h anv. War ar memes patrom e voe digoret klasoù divyezhek en deskadurezh katolik gant Dihun.\nE Bro-C'hall ez eus ur boas evit lakaat ar "yezh vroadel", ar galleg, evel ar yezh na c'heller ket chom hep implij anezhi en deskadurezh ar muiañ ar gwellañ. N'eus ket eus an hengoun a gaver e meur a vro hag a sav reizhiadoù skol-izel a ra gant ar yezh lec'hel (evel m'o deus graet ar Saozon e Malta gant ar malteg da skouer). M'o deus gouezet ar skolioù brezhonek arc'hantaouiñ ar postoù mistri-skol, ez eo gant poan ha stourm.\nDeskadurezh vrezhonek Eil DerezAozañ\nAdtapet diwar « https://br.wikipedia.org/w/index.php?title=Deskadurezh_vrezhonek&oldid=1823093 »\nDernière modification le 10 Gen 2019, à 19:53\nKemmoù diwezhañ degaset d'ar bajenn-mañ d'an 10 Gen 2019, da 19:53.


Pajenn:Le Gonidec - Bibl Santel pe Levr ar Skritur Sakr, eil levr.djvu/590 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/590\n7. Hôgen ann tenzor-zé a zougomp é listri prî, évit ma vézô anavézet pénaoz ar c’houékder anézhan̄ a zeû eûz a c’halloud Doué, ha nann ac’hanomp-ni.\n8. É pép-trâ omp glac’haret, hôgen n’omp két man̄tret : diénez hon euz, hôgen na ziouéromp két pép-trâ :\n9. Heskinet omp, hôgen n’omp két dilézet : distaolet omp, hôgen n’omp két kollet.\n10. Dougen a réomp bépréd marô Jézuz enn hor c’horf, évit ma vézô gwélet ivé buez Jézuz enn hor c’horf.\n11. Râk nî, é-pâd hor buez, éz omp bépréd kased d’ar marô évit Jézuz ; évit ma vézô gwélet ivé buez Jézuz enn hor c’hik marvuz.\n12. Ével-sé hé varô en deûz hé c’halloud war-n-omp, hag hé vuez war-n-hoc’h.\n13. Hag ô véza ma hon eûz eunn hévélep spéred a feiz, ével ma eo skrivet : Krédet em eûz, ha dré-zé em eûz komzet : ha nî a gréd ivé, ha dré-zé ivé é komzomp.\n14. O c’houzout pénaoz ann hini en deûz dazorc’het Jézuz, a zazorc’hô ivé ac’hanomp gan̄t Jézuz, hag hol lakai dirâg gan-é-hoc’h.\n15. Râg pép-trâ a zô évid-hoc’h, évit mar béz pûḻ ar c’hrâs, ma vézô ivé brasoc’h gloar Doué, dré ann drugarez a lavarô meûr a hini.\n16. Dré-zé eo na zigalounékaomp két : hôgen pétrâ-bennâg ann dén ac’hanomp a zô enn diavéaz a zeû da vreina ; koulskoudé ann hini a zô enn diabars a zeû da névézi a-zeiz-é-deiz.\n17. Râg ar prédik ker berr ha ker skan̄v eûz ann doaniou hon eûz er béd-man̄, a laka enn-omp ar pouéz peûr-baduz eûz a eur c’hloar ar vrasa :\n18. Ével-sé na zellomp kéd ouc’h ann traou a wéleur, hôgen ouc’h ann traou na wéleur két. Râg ann traou a wéleur a zô évid eunn amzer, hôgen ar péz na wéleur két a zô peûr-baduz.\n1. Râg gouzoud a réomp pénaoz mar teû ann ti douar-man̄ é péhini é choumomp, d’en em ziforc’ha, Doué a rôi d’é-omp enn Én̄v eunn ti all, eunn ti ha na vézô két gréat gan̄d dourn ann dén, hag a badô da vikenn.\n2. Ann dra-zé eo hol laka da huanadi, gan̄d ar c’hoan̄t hon eûz da véza ével gwisket gan̄d ann ti-sé péhini a zô enn Én̄v ;\n3. Mar bézomp koulskoudé kavet gwisket, ha nann enn noaz,\n4. Râg é-pâd ma’z omp er c’horf-man̄ ével enn eunn telt, ec’h huanadomp dindân hé véac’h, ô véza na c’hoan̄taomp két béza dibourc’het anézhan̄, hogen béza gwisket war-n-ézhan̄, évit ma vézô loun̄ket gan̄d ar vuez ar péz a zô marvel enn-omp.\n5. Râk Doué eo en deûz hor gréat évit kémen̄t se, hag en deûz rôed d’é-omp hé Spéred évid arrez.\n6. Fisiout a réomp éta bepréd, ô c’houzout pénaoz é-pâd ma’z omp er c’horf-man̄, émomp ével pirc’hirined, pell diouc’h ann Aotrou :\n7. Râk dré ar feiz éz éomp, ha nann dré ar gwél.\n8. Hôgen nî hon eûz fisian̄s hag eo gwell gan-é-omp mon̄d er-méaz eûz ar c’horf-zé, ha mon̄d da gaoud ann Aotrou.\n9. Dré-zé é lékéomp hor strîv da blijoud da Zoué, daoust pé omp er c’horf, daoust pé omp er-méaz anézhan̄.\n10. Râk réd eo d’é-omp holl en em ziskouéza dirâk kador ar C’hrist, évit ma tigémérô pép-hini ar péz a zô dléet d’ann ôberiou en deûz gréat, mâd pé fall, é-pâd ma édo enn he gorf.\n11. O c’houzoud éta pénaoz eo ann Aotrou da zouja, en em zidamallomp dirâg ann dûd ; hôgen Doué a anavez pétrâ omp. Mé a esper omb ivé anavézet enn hô koustian̄s.\n12. N’en em érbédomp két c’hoaz d’é-hoc’h, hôgen rei a réomp d’é-hoc’h ann tû d’en em veûli enn abek d’é-omp, évit ma hellot en em zifenni oud ar ré én em veûl er péz a wéleur, ha nann er péz a zô er galoun.\n13. Râk mar buanékaomp, eo évid Doué : ha mar poellomp, eo évid-hoc’h.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/590&oldid=155255 »\nKemmoù diwezhañ degaset d'ar bajenn-mañ d'an 4 Gen 2020, da 18:53.


Stumm eus an 20 Gwe 2014 da 03:35\n1 370 okted ouzhpennet , 6 vloaz zo\nStumm eus an 19 Gwe 2014 da 16:57 (kemmañ)\nStumm eus an 20 Gwe 2014 da 03:35 (kemmañ) (dizober)\n'''[[File:Petronila.jpg|thumb|upright|[[Petronila Aragón'''Aragon]] (Huesca, 1136 - Barcelona, 1173) a oa, [[rouanez AragnAragon]] entre 1157 ha 1164, ha kontez Barcelona entre 1162 ha 1164.]]\n'''Petronila Aragón''' (Huesca, 1136 - Barcelona, 1173) a oa [[rouanez Aragon]] entre 1157 ha 1164, ha kontez Barcelona entre 1162 ha 1164.\nMerc'h e oa da [[Ramiro II Aragon]] ''el Monje'' ha da [[Inés de Poitou]].\nPa oa marvet divugel ar roue [[Alfonso Iañ]] ''el Batallador'' e oa mantret uhelidi Aragon dre ma ne oa mab ebet da reién ar gurunenn dezhañ. Neuze e voe embannet e oa anvet e vreur bihan Ramiro da roue. Hennezh a oa manac'h en ur gouent. Klasket e voe ur briñsez da bried dezhañ, ha kavet e voe un intañvez frouezhus, dezhi pevar bugel, [[Inés Poatev]].\nD'an 29 a viz Mezheven 1136 e voe ganet ar briñsezig Petronila. Bloaz goude e oa sinet an dihelloù dimeziñ en Barbastro a gemenne dimeziñ Petronila da [[Ramón Berenguer IV]], [[kont Barcelona]], evit klask peurstagaénpeurstagañ an div vro, ar rouantelezh hag ar gontelezh. Evel-se e voe diskoulmet ar gudenn, hag asuret ur pennhêr da Aragon. Ramiro II en em dennas neuze da gouent San Pedro el Viejo, a oa e Huesca, en ur virout e ditl a roue, ha Inés Poatev a zistroas da Vro-C'hall. Petronila a voe desket e lez kont Barcelona.\nEn miz Meurzh 1157 e c'hanas Petronila he bugel kentañ, en Huesca, ha daou anv a voe roet dezhañ : Alfonso ha Ramón. Ren a reas evel [[Alfonso II]], en enor da [[Alfonso Iañ]]. Pa varvas Ramón Berenguer IV en 1162, e roas Petronila ar galloud da Alfonso II, ha rouantelezh Aragón ha kontelezh Barcelona, en un dihell eus an 18 a viz Gouhere 1164. Dilezel a reas he c'hurunenn, nac'h a reas addimeziñ, ha bevañ a reas didro betek fin he buhez.\nAdtapet diwar « https://br.wikipedia.org/wiki/Dibar:MobileDiff/1592430 »


Journal de Renaud Camus, lundi 2 avril 2018\ncréée le lundi 2 avril 2018, 18 h 31\nmodifiée le lundi 2 avril 2018, 18 h 42Plieux, lundi 2 avril 2018, midi. Nous avons revu ces jours-ci The Truman Show, film américain de si ingénieux et si prenant ~~~~~~~~~, ~~~ ~~~~~~ ~~~~~~~~~~, ~~~’~~~ ~~~~~~~~~ ~~~’~~~ ~~~ ~~~~~ ~~~~ ~~~~~ ~~~~~~~~~~, ~~~~~~~~~~~~~~~, ~~~~~~~~~~~~~~~, et qu’il ait ~~~~~ ~~~ ~~~~~~ ~~~ ~~~ ~~~~~~~~, ~~~ ~~~~~~~~ ~~~ ~~~ ~~~~~~, ~~~~~ ~~~~~~~~ ~~~ ~~~~~~ ~~~~~~ ~~~~~~~~~. ~~~~ ~~~~~~~ ~~’~~~~ ~~~~ ~~~~~~~~, ~~~~~ ~~~~~~~~ ~~~ ~~~~~~, ~~~~~ c’est un amuseur ~~~ ~~~~ ~~~~~~~~ ~~~~~~, ~~~~~~~~ ~~~~~~ ~~~~~~~~, ~~~ ~~’~~~ ~~~ ~~~~~~ ~~ ~~~~~~~~~~ ~~~~ ~~~~~~~ ~~~~~ ~~~~~~~~~, ~~~ ~~~~~ ~~~~~~~~~, ~~~~~ ~~~~~~~~~~ ~~~~~~, ~~~~~ ~~~~~~~~, ~~~~~~ ~~~~~~~~~~~~~ — bref, qui ~~~~~~~ ~~~~~~ ~~ ~~’~~~~~~~~~~~~~~~. ~~~~ ~~~’~~~ ~~~~ ~~~ ~~~~~ ~~~ ~~~~~ ~~’~~~ ~~~~ ~~~~ ~~~~~~ ~~’~~~ ~~~~ ~~~~~~~~~~ ~~~~ ~~~~~~~~~, ~~~~~~~~~~~~~, ~~~~ ~~~ faussel, ~~~ fauxel, ~~~~~~ dirait ce pauvre ~~~~~~~ Camus.\nIl ~~~ ~~~~~~~ ~~~ ~~~~~ ~~~~ ~~’~~~ ~~~~~~~~~ ~~~~ ~~~~~~~, ~~~~ ~~’~~~~~~~~, ~~~~~, ~~~~~ ~~~ ~~~~~~~~~ ~~~~ ~~~~~ ~~~~~~~~~~, ~~~~~~~~, ~~~ ~~~~~~~~, ~~~ ~~~ ~~~~~~~~~, ~~~ de ce soupçon : ~~~~ ~~’~~~~~~ ~~~ ~~~~~~ ~~’~~~~~~~~~~~~~~~~, ~~~ ~~’~~~~~~~~~~~~ ~~~~~~~~ — secrète ~~~~~ ~~~~ ~~~~~, ~~~~~ ~~~~~~~~~~~~~ ~~~~~~~ ~~~ ~~~~~~ ~~~ ~~~~~~ ; ~~~~ ~~~~~ ~~~ ~~~~ ~~’~~~~~~~~~ ~~~~~~ destiné à me ~~~~~~~ ~~~~~ ~~~ ~~~~~ ~~~~~~~~~~, ~~~ ~~ ~~~~~~~ ~~~~ ~~~~~~~~~~. ~~~~~ ~~~ Truman Show ~~~ ~~~~~~ ~~~~~~~~ ~~~~ ~~~ ~~~~~~ ~~~ ~~~~~~~, ~~~~~ ~~~~ ~~~~~~~~~ ~~~ ~~~~~~~~~~~~ diffusée dans le ~~~~~~ ~~~~~~~ ~~~~~~~ ~~~~~~~ ~~~~, ~~~~~~-~~~~~~~ ~~~~~~~ ~~~~ ~~~~~~-~~~~~~~, ~~~ ~~~~~~~~ ~~~~ ~~’~~~~~~~~~~ ~~~ ~~~~~~~~~~~~ ~~~~~~~ ~~~~~~~~ : ~~~~~~~ ~~~~ ~~~~ ~~~~~~~ ~~~~~ ~~~~~~~~~~ ~~~ ~~~ ~~~~~~~, ~~~~~~ moi, ne soupçonnait ~~~~~~~~ ~~~~~~, ~~ ~~~ ~~~~~~ ~~~ ~~~~~~~~~~~ ~~~~~~~~~~ ~~~~~~~~~~~ ; ~~~ ~~~ ~~~~~~~~~~, ~~~ ~~~~~~~~ ~~~ ~~’~~~~~~~, ~~~~ ~~~~~~~~ ~~~ ~~~~~~~ ~~~ ~~~~~~ ~~~ ~~~~~ ~~~~~~ ~~~ décor.\nÀ la vérité ~~~ ~~~~~~~~ ~~~~ ~~~~~~ ~~~ ~~~~~~ ~~~ ~~~~~~~~ ~~~ ~~~~~~~~~~~~~ ~~~~ ~~~~~~~ ~~~~ ~~’~~~~~~~~~ ~~~~ ~~~~~ ~~~ ~~~~~~~~ ~~~’~~~ ~~~~~~ ~~~ ~~~~~~~~ ~~~ ~~’~~~~~~~ ~~~~ ~~~ ~~~~ arrive vraiment. Par ~~~ ~~~~~~~~~~~~ ~~’~~~~~~~~ ~~~ ~~~ ~~~~~~~~~~, ~~~ ~~~~~~~~ ~~’~~ ~~~~ ~~~~~ ~~~~ ~~~~~~~, ~~’~~~~~~~~~ : ~~~ ~~~~~~~ ~~~~~~~~ ~~~ ~~~~~~~~. ~~~~, ~~~~~ ~~~~ ~~~ ~~~~~~~ ~~~~~~~~ ~~~ contraire, parfaitement visible : ~~~~ ~~~~~ ~~~ ~~~~~~~, ~~~ ~~~~~~~, ~~~~~~~~ ~~’~~~~~~~~~ ~~~ ~~~~~ ~~~ ~~~~~~~~~~ ~~~~~~~~~~~~, ~~~ ~~~~~~~~~ ; ~~~~~ ~~~~ ~~~~~ ~~~~~~~ médias ~~’~~~~~~~~~~~~ ~~~~~~ ~~~~~ ~~~ ~~~~ ~~~ ~~~~ empêchent d’enregistrer comme ~~~~~ ~~~ ~~~’~~~~ ~~~~~~~ ~~~ ~~~’~~~~ ~~~~~~~~~~, ~~~~ ~~’~~~~ ~~~~~ ~~~~ ~~~’~~~~ ~~~~~~~~, ~~~~ ~~~~~~~ ~~~~~~~~~ ~~~ ~~~~~~~~~~~~, ~~~ sentiment ~~~~~~~~~~~~ ~~~~~~~, ~~~~~~~ ~~~ ~~~ ~~~~~ ~~~~ attacher d’importance, d’autant ~~~~ ~~~~ ~~~~~~~~~~~~~ ~~~ ~~~ ~~~~~~~~~~~ ~~~~, ~~~ ~~~~~~~ ~~~~~~ ~~~~~~~~~~~~~ ~~~ ~~~~~ ~~~~~ ~~~~ ~~~~~~~~~. ~~’~~~~~~~~~~ ~~~~~~~~~~, ~~~~~ ~~~ ~~~~~~~~, ~~’~~~~ ~~~~~ ~~~~ ~~~’~~~ ~~~~~~ ~~~~~~ un autre, le ~~~~~ ~~~~~~~~ ~~~ ~~~~~~~~. ~~~ ~~~ ~~~~~~~~ ~~’~~~~ ~~~~ ~~~~~ ~~ ~~~~~ ~~~~~~~~~~~~~~ ~~~~ ~~~~ ~~~~~~~~~ ~~~~~~~~~~~~ : ~~~ ~~~~~~ ~~’~~~~ ~~~~~~, ~~~~~~ ~~~~ ~~~~~~~~~ ~~~ ~~~~ ~~~~~~~~ de la régie — ~~~~~~ ~~’~~~~~~~~~~, ~~’~~~~~~~~~ ~~~~ ~~~ ~~~~ ~~~~~~~~ ~~~ ~~~~~~ ~~~~ ~~~~~~~~.\nvoir l’entrée du lundi 2 avril 2018 et son image dans Le Jour ni l’Heure


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/253 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/253\nplot a oe roet da anaoud dezhan. Hogen, ar re-man a ziwalle noz-deiz an norojou, evit gallout hen laza. (25) Mes an diskibien a gemeraz anezhan en noz, hag hen diskennaz a-hed ar voger, en eur baner.\n(26) Ha pa oe erruet Saul en Jerusalem, e klaske en em unani gant an diskibien ; mes holl ho doa aoun arazhan, o veza na gredent ket e oa eun diskibl. (27) Neuze Barnabas a gemeraz anezhan hag hen kassaz d’an ebestel, hag a gontaz dezhe penaos an Aotrou a oa en em ziskouezet dezhan en hent, hag hen doa komzet dezhan ; ha penaos hen doa komzet gant hardiegez en Damas en hano Jesus. (28) Adaleg neuze e oa ganthe, o vond hag o tond en Jerusalem, hag e komze heb aoun en hano an Aotrou Jesus ; (29) komz ha disputi a rea gant ar Greked ; mes ar re-man a glaske an tu da lemmel he vuez diganthan. (30) Pa ouezaz ar breudeur kement-se, e tigasjont anezhan da Cezare, hag hen kasjont da Dars.\n(31) Koulskoude, an Ilizou dre an holl Jude, ar C’halile hag ar Samari a oa en peoc’h, o veza edifiet hag o vale en doujans an Aotrou ; hag e creskent dre zicour ar Spered-Santel.\n(32) C’hoarvezoud a reaz, pa oa Per ouz ho bizita holl, ma teuaz ive etrezeg ar Zent a oa o choum en Lydda. (33) Hag e kavaz eno eun den, hanvet Eneas, gourvezet var eur gouele eiz vloaz a oa, ha klanv gant ar paralizi. (34) Ha Per a lavaraz dezhan : Eneas, Jesus, ar C’hrist, a iac’ha ac’hanoud ; sav, ha gra da vele. Ha ragtal e savaz. (35) Hag ar re holl a oa o choum en Lydda hag en Saron, a velaz anezhan, hag e tistrojont ouz an Aotrou.\n(36) En Joppe e oa eur vaouez diskibl, hanvet Tabitha, da lavaret eo, en grek, Dorcas, (heiezic). Hou-man a rea kalz a ceuvrou mad hag a aluzennou. (37) Kweza a reaz klanv en amzer-ze, hag e varvaz. Ha goude m’ho doe he gwalc’het, e lekejont anezhi en eur gambr huel. (38) Ha dre ma ema Lydda e-kichen Joppe, an diskibien, o veza klevet e oa Per eno, a gassaz daou zen etrezeg enhan d’hen pedi da zond hep dale d’ho c’havout. (39) Per a zavaz, hag a ieaz ganthe. Ha pa oe erruet, e kasjont anezhan er gambr huel ; hag an holl intanvezed a dostaaz outhan, en eur wela, hag en eur diskouez dezhan pegement a zaeou hag a zillad a rea Dorcas, pa oa ganthe. (40) Ha\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/253&oldid=125363 »


Minos, barner en Ifernioù (1861-1865),\nskeudenn gant Gustave Doré\nevit an Divina Commedia (Dante).\nUr roue mojennel eus enez Kreta eo Minos (henc'hresianeg Μίνως / Mínôs) e mitologiezh Bro-C'hres. Mab e oa da Zeus ha da Europa, merc'h Agenor. Dimezet e oa da bPasifae.\nDiwar e anv eo bet savet hini ar sevenadur minoan a oa en e vleuñv en eil milved kent J.-K. e Kreta.\nRenet en dije Minos war enez Kreta ha Mor Egea, tri rummad kent Brezel Troia. Bevañ a rae e Knosos e-pad prantadoù nav bloaz kent en em dennañ en ur c'hev sakr ma oa hentet gant Zeus evit sevel lezennoù evit eneziz Kreta.\nE mojennoù Aten e oa Minos ur mac'homer kriz a c'houlenne bep bloaz kas Ateniz yaouank da reiñ d'ar Minotaoros, an euzhvil ganet eus e wreg Pasifae. Hennezh a oa bac'het er Milendall. Lazhet e voe an euzhvil gant Theseüs, skoazellet gant Ariadne, merc'h ar roue Minos, a oa bet aliet gant Dedalos.\nAdtapet diwar « https://br.wikipedia.org/w/index.php?title=Minos&oldid=1915464 »\nKemmoù diwezhañ degaset d'ar bajenn-mañ d'an 12 Du 2021, da 06:20.


Dremm guzh Eskalibur - Keit Vimp Bev\nOlivierFrond ar c’hafed fresk\nDegemerStalLevrioùLevrioù 16 vloaz ha muioc'hDremm guzh Eskalibur\nHome / Levrioù / Levrioù 16 vloaz ha muioc'h / Dremm guzh Eskalibur\nAziliz eo ma anv. Daou seurt tud zo o vevañ em bro. Ar vachelourien hag ar re zistudi. Ar vachelouriezh a ro gwir da gemerout perzh e dilennadeg ar gannaded ha graet e vez lezennoù ar riez evit ar vachelourien hag o familh hepken. Enklaskerez a-vicher on-me, hag fiziet eo bet din un enklask a c’hellfe lakaat ar riez en arvar…\nDremm guzh Eskalibur quantity\nISBN: 978-2-86824-331-7 Rummadoù : Levrioù 16 vloaz ha muioc'h, Priz ar Yaouankiz Product ID: 1829\nPaol ar Meur zo ur skrivagner brezhonek, ganet e Brest e 1960. Ur familh martoloded eus ar morlu ha micherourien eus an arsanailh e oa hini e dad. Brezhoneg a oa gant e dud-kozh a-berzh e vamm, labourerien douar e Kore. Aet da foetañ bro, e reas e soñj rentañ kont eus e veajoù niverus e brezhoneg, ur yezh desket gantañ er skol-veur ha dre lizher. Aet eo war ar vicher fakteur e kêr e vugaleaj war-lerc’h bezañ bet sammer e-barzh tier-post e Pariz. Troet en deus kentelioù istor ha geografiezh evit bodadoù eil derez Diwan. Ezel eo eus an UDB (etre 1977 ha 1984 hag, adarre, abaoe 1997). Skrivañ a ra ingal pennadoù, liesseurt o danvez, e meur a gelaouenn vrezhonek, Al Lanv, Bremañ, Pobl Vreizh…\nRoit an ali kentañ war “Dremm guzh Eskalibur” Cancel reply


Pajenn:Marigo - Buez ar Saent.djvu/48 - Wikimammenn\nPajenn:Marigo - Buez ar Saent.djvu/48\nEneou pur ebars au Eê. Evidon-me a ziscléir deoc’h em eus caret bepred ar vertuz gaër-mâ, abaoue va amser guenta, hac ez eo va oll gontantamant. Ober a raï ive va hini, a lavaras Basilis, ha santout a ràn em c’halon un desir quer bras da gonservi epad va buez ma virginite, ma zoun prest, mar er permetit, da ober ar sacrifiç anezi da Zoue. Ne ouffac’h ober netra a guement a ve agreaploc’h da Zoue, eme Julian ; pell-so abaoue em eus græt veu a chastete ; grit ar memes tra. E ober a reas, ha santout a rezont o daou en instant-se ur gonsolation interior pehini a reas dezo tànva dre avanç ar joausdet eus ar Barados.\nO peguen admirabl ha peguen caer eo ar vertuz a burete ! Na songit quet e conservot heb poan an tènzor precius-mâ ; temptet e viot nos-ha-dez, e pep amser hac e pep lec’h ; mæs ar vertuz-mâ pehini hon\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/48&oldid=134590 »


Journal de Renaud Camus, jeudi 1er avril 2021\ncréée le jeudi 1er avril 2021, 17 h 05\nmodifiée le jeudi 1er avril 2021, 17 h 32Plieux, jeudi 1er avril 2021, onze heures du matin. Le journaliste Pierre Plottu, plus ou moins de Libération, témoigne une certaine obsession, ou un certain ~~~~~~~~~~~~ (~~’~~~~ ~~~~~~~~ ~~~ ~~~~~ ~~~~~~), ~~ ~~~~ ~~~~~~, ~~~ ~~ ~~’~~~~~~~~ ~~~ ~~~~ entreprises diverses. C‘est ~~~~ ~~~~ ~~’~~~~~~ ~~~~~~~~~~~~ ~~~~~~~~~, ~~’~~~~~~ ~~~~~~~~, ~~~ ~~~~~~~~, ~~~~~ ~~~~~~ ~~~ ~~~~~~ ~~~~, ~~~ ~~~~ ~~~~~ ~~~~~~~ ~~~~~~~~~, ~~’~~~~~~~~~~~~ ~~~~~ ~~~ ~~~~~ ~~~~~~~~~~~ ~~~ ~~~~~~~~~~~~~~ ~~~ tweet suivant de ~~~ part :\n« ~~~~~~~ ~~~ ~~~ “~~~~~~~~” ~~~ ~~~~~~ ~~~~~~~~~~~~~ ~~’~~~~ ~~~~~~ ~~~~~~~ ~~~ ~~~ “~~~~~~~~” ~~~~ ~~~~~~~~~ ~~ ~~~~ ».\nIl ~~~~~~ ~~~~~~ commenté :\n« ~~~~~~~~~~~~~~ ~~’~~~~~~~~~~ ~~’~~~~~~~~ ~~~~~~~ Renaud Camus (vulgarisateur ~~~ ~~~~~~ ~~~~~~~~ ~~~~~~~~ ~~~ “~~~~~~ ~~~~~~~~~~~~~” ~~~~ ~~~~~~~~~ ~~~ ~~~~~) ~~~~~~~~ ~~~’~~~ ~~’~~~~ ~~~~ ~~~~~~~~~~~. ~~~ ~~~~~~ ~~~ ~~~~~~ : »\nEt ~~~ ~~~~~~ ~~~~ ~~~~~~. ~~~ ~~’~~~~~~ réussi qu’à se ~~~~~~~~~~~~, ~~~~~ ~~~ ~~~~~~ ~~’~~~~~~ ~~~~~ ~~~ ~~~~~~~~ ~~~ ~~~~ ~~~~~~ ~~~~~~~~~~ ~~~’~~~ ~~~~~~~~~~~~~ ~~~ ~~~~~~~ ~~~~~~~~~~~ ~~ ~~’~~~~~~~ ~~~ ~~~ ~~~’~~~~~ ~~~~~~~, ~~~ ~~~~~~~~~~~ ~~~ ~~~~~~~~~~ de ce qu’elle ~~~~~~~~~. ~~~ ~~~~~~~~ ~~~~~~~~~, ~~~ ~~~~~~~~~~~~, ~~~~~~ ~~~~~~ ~~ Plottu :\n« ~~~~~~ ~~~~~~ ~~~~ ~~~~ ~~~~~~~~~~ ~~~~~~~~ ~~~~~ ~~~~~~~~. ~~~~~~ ~~~~~~ ~~~ ~~~~~ ~~~~ “~~~ ~~~~~~~~ ~~~~ ~~~~~~ il faut” vous ~~~~~~~~ ~~ ~~~~~~~~~~~ ~~’~~~~~~~~ ~~~ ~~~ ~~~~ ~~~~ ~~~~~~ ~~~~ ~~~~~~~ ~~~~~~. ~~~ ~~~~~~ ~~~~~~~~~~~~~ ~~’~~~~ ~~~~ ~~~~ ~~~~~~~~, ~~’~~~~ ~~~ ~~~~~~~~, ~~~ ~~~~~, ~~~~~~ ~~~~ ~~~~~~~~~ à gaz. »\nMême ~~~ ~~~~~~ ~~~ ~~~~~~ ~~~~~~~~~~~ ~~~ ~~’~~~~~, ~~~~ ~~~~~~~~~ ~~’~~~~ ~~~~ ~~~~~~~~~~~~ ~~~~ ~~~~~~~, ~~~~~ ~~~~ ~~~~~ (~~’~~~~ ~~~~~ ~~~~, ~~~~~~~~ ~~~~ ~~~~~~~ ~~~~ ~~~ ~~~’~~~~~ ~~~~~~ lu de moi ~~~~~ ~~’~~~~~~~~~ ~~~ ~~~~~, ~~~~~~~ ~~~ XVIIe ~~~~~~~~, ~~~~~~ ~~~~~ ~~~~ ~~~~~~~~~ ~~~~~~~~~~~~ : « ~~’~~~ ~~~~~ ~~~~~~~~~~~~~ ~~~ ~~~ ~~~~~~~~… »), ~~~~~ ~~~~~~ ~~~~~~~~~~~ ~~~~~~, ~~~~~, Noémie Madar, qui avait, ~~~~~ ~~~ ~~~~~~~~ ~~~~~~, ~~~~~~~~ ~~~ ~~~~ ~~ ~~~~~~~, ~~~~~~ ~~~~~ ~~~~~~~~~~~ ~~~~~ ~~~~~~~~ ~~~~~~~~ ~~~ ~~~~~~~ ~~~~ ~~~~~~~~~~~~~, ~~~~ ~~~~~~~ ~~~~~ ~~~ ~~~~~ ~~~~~ ~~~~ ~~~ sienne.\nMaintenant Plottu attaque ~~~~ ~~~ ~~~~~~ ~~~~~~. ~~~~~ ~~~~~~~~~ ~~’~~~~ ~~~~~~~~ ~~~~ ~~~ ~~~~~~~~~~~~ ~~~~ ~~~~~~~ ~~~ ~~~~~~~~~~~~~, ~~~ ~~~~~ ~~~~~~ ~~~ ~~~~~~~~~ ~~~~~ ~~~~ ~~~~~~~ ~~~~ ~~~~~ ~~~~~~ ~~ une batterie de ~~~~~~~~~~ ~~~~~ ~~~~~~~~~ ~~~ ~~~~~ ~~~~~~~~~~~ ~~~~ ~~~~ ~~~~~~~~ ~~~ ~~~~~. ~~’~~~~ ~~~~ ~~~~~~ ~~~~~~~ ~~~ ~~~ ~~~~~, ~~~~ ~~~ ~~~~~~~~ ~~~ ~~~~~, ~~~~~ ~~~ ~~~~~ ~~~~~~~~~~ (et Karim Ouchikh ~~~~~-~~~~~~~~~~), ~~~~~ ~~~~ “~~~~~~~~~~ ~~~ ~~~~~”, ~~~~~ ~~~~~~ ~~~~~~~~ ~~~~ ~~~~~~~~~~ (~~~ ~~~~ ~~~~~-~~~~~~~~~~), ~~~ ~~~~ ~~~~~~ ~~~~ ~~~ ~~~~~~~ ~~’~~~~~~~~~~~~, ~~~ ~~~~~ ~~~~ ~~~~~~~~. ~~~~~~~~ ~~~ dire que je ~~~ ~~’~~~ ~~~~~ ~~~~~~~ ~~~~~~~. ~~~~~ ~~~~~~~ ~~ ~~~~~-~~~~~ ~~~~~~~ ~~~ ~~~~~~~ ~~~ ~~~ ~~~~~~~~~, ~~~~~~~~ ~~~ ~~~~~ ~~~~~~’~~ ~~~ ~~~~~, ~~~ ~~~~~~~~ ~~~~~~~~~~ ~~~~ ~~~~~ ~~~~~~ formule de recrutement (~~~~~ ~~~~ ~~~~~~~~~~, ~~~~~ ~~~~ ; ~~~ ~~~~~ ~~~ ~~~~~~~~ ~~~~, ~~~~~ invite, coopte), ~~~~~ ~~~~~~~~ ~~~~~ ~~~ ~~~ ~~~~~~~~~~~~ ~~~ ~~~~~~~~~~ ~~~~~~~~ ~~~~~ ~~~~ ~~~~~~~~~~~~ ~~~~ ~~~~~ sont versées et ~~~~~ ~~~~ ~~~~~ ~~~~ ~~~~~ ~~~~~~~~~ ~~~~~~. ~~~ ~~~~~~ ~~~~~~~~~~~~ ~~~~~ ~~~~~ ~~~~~~~~ ~~~~~~~~~~ ~~~~ ~~~~ ~~~~~~~~~~~~~, ~~~~~~~~~~~ ~~~ ~~~~~~~ ~~~~~~ ~~~~~ ~~~ ~~’~~~~~~~~~~~~~~~ ~~~ ~~~~~~~~~~~ ~~’~~~~~~~~ publique.\nQuelle est votre ~~~~~~~~ publique ? ~~~~~~~~ ~~~~~~~. Et ~~~~~-~~~~~ ~~~~~ ~~~~ ~~~~~~~~~~~~ ~~’~~~~~~~~ publique ?\nIl ~~~~ ~~~~~~~ ~~~ ~~~~~~~~~ ~~ ~~~ ~~~~~~~~~ ~~~~~~~~~, ~~~~~ ~~~ ~~~ ~~~~~ ~~~~ ~~~~ ~~~~ ~~~~~~ réponse plairait beaucoup ~~~~ ~~~~~~~~~~ : ~~~~~~ ~~~~~~~~ ~~~~~~~~~, ~~~ ~~~~~ ~~~~ ~~~~~~~~, ~~’~~~~ ~~~ ~~~~~~~~~ ~~~~~~~~~~~~~~~ ~~~ ~~~~~~~~~~~~~~ ~~~ ~~~~~~ ~~~ ~~~ ~~~~~~ ~~~~~~~~~~~~~, ~~~ ~~~~~~~~~ ~~~~ ~~~~~~~~~~~~~ — ~~~ Destruction des Européens ~~’~~~~~~~ ~~~ ~~~ ~~~~~ civilisation.\nLa ~~~~~~~~~ ~~~~~~~~~ ~~~~ ~~~~~ ~~~~~~~~~ ~~~, ~~~~~ ~~~ ~~~~~, ~~~~~ ~~’~~~~~ ~~~~~~~ ~~~ ~~~~ ~~~~~~~~~~~~~~, ~~~ ~~~ ~~~~~ ~~ ~~~~~~~~~, ~~~~~~ ~~~~~~~~~ fui comme la ~~~~~~ ~~~~ ~~~~~~~~ ~~~~~~~~~~~~~~~, ~~~~ ~~~~~~~~ ~~~~~~~ ~~~ ~~~~~ ~~~~ ~~~~ ~~~~~~~~~~~~~ (~~~~ ~~~~~~~~~~~~~ ~~~~ ~~~ ~~~ ~~~~~~~~ ; ~~~ ~~~~~~, ~~~ ~~~~~ ~~~~~ ~~~ ~~~~~, ~~~~ ~~~~~~~ de temps). C’est ~~~ ~~~~ ~~~~~ ~~~~~~~~~ ~~~~~~~~~ ~~~ ~~~ ~~~~~~~~ ~~~~~~~~~~~, ~~~ ~~~~~ ~~~~~~~~~~~. ~~~~ ~~’~~~~ ~~~~~~~ ~~~ ~~~~~ ? ~~~~~~~~~ ~~~~~~~, ~~~~~~ ~~~~~~ ~~~~~~~~~~~~~~, ~~~~~~~’~~~ ~~~~~~ ~~~~~~~~~~~ ~~~~~~~~ ~~~ groupe “Résistance” à ~~~ ~~~~~~~~~. ~~~~~~~~~~~~~ ~~~~~~~~~~~~~~~, ~~~ ~~~~~~~ “~~~~~~~~~~~”, ~~~~~ ~~~~ ~~~~~ ~~~ ~~~~~~~~~~~~~ ~~~~ ~~~~ ~~~~~~ ~~~ ~~~~~, ~~ ~~~~~~~ ~~~ ~~~~, ~~~ ~~~ ~~~~ ~~~~~~~ “~~~~~~~~~~ ~~~ CNRE”, dont le ~~~~~~~~~~~ ~~~~~~~~, ~~~~~~~ ~~~ ~~~~~ ~~~ ~~~~~~~~~ ~~~~~~~, ~~~~ ~~~~~~~~~~ ~~~~~~~. ~~~~~~~’~~~ ~~-~~-~~~ ~~~~~ ~~~ ~~~~~~~~~ ~~~ ~~~ ~~~~~~~~ ~~~ ~~~~~~~~~~~ ~~’~~~~~~~~ ~~~~~~~~~ ? ~~~ ~~~~~~~~~~~ ~~-~~-~~~ ~~~~ obtenu ? J’avoue en ~~~~~~~ ~~~~~~~~ ~~~~, ~~~~~ ~~’~~~ ~~~~ ~~~ ~~~~~~~~~ ~~~~~~~~~~ ~~~~ ~~~~~~~~~~~ ~~~~~~~~~~~, ~~’~~~~~~~~. ~~~~ ~~~~~~~~~~~~~ ~~~ ~~~~~~~~~~-~~~~, ~~~~ exemple ?\nQuentin ~~~~~~~~~~ ~~~ ~~~~~~~~~ ~~ ~~’~~~~~~~~ ~~~~ ~~~ ~~~~~ du CNRE, celui ~~~~ ~~~~~~~ ~~~ ~~~~~ ~~~~~ ~~~~ ~~~~ ~~~~~~~~~~~~ ~~~ ~~~~~ ~~~~~ ~~~ ~~~~~~~ ~~~~~~~~~~~~ ~~~~~~~~~~~~, ~~ ~~~~ ~~~~~~~~~~~~~ ~~~~~ ~~~~ ~~~ ~~~~~~~~~~~ ~~. ~~., ~~~~~~~~~~~~~ ~~~~~~~~~~~~~ ~~~~ personne n’a jamais ~~~~~~~~~~, ~~~ ~~~~ ~~~~~~~ ~~~~ ~~~ ~~~~~ ~~~~~. ~~~ ~~~ ~~~~~~~~ ~~ ~~’~~~~~~~~ ~~~~~ ~~~ ~~~~~~ ~~’~~~~~~~~~ ~~~~~~~~, ~~~~~~~~~~~~ ~~~ ~~’~~~~~~~~~~~~~ ~~~ ~~~~~~~ ~~~~ ~~~~~~-~~~~~. ~~~~~ ~~~~~ il était à ~~~~~~~~~~, ~~~ ~~~~~~. ~~~ ~~ ~~~~~~~~~ ~~~~ ~~~~~~~~~~~~ ~~~~~~~~~~ ~~ ~~~~~~~~, ~~~, ~~~~~ ~~~ ~~~~~, ~~~ ~~~ ~~~~ ~~~, ~~~ ~~~~~~, ~~~~~~~ ~~~~~~. ~~~ ~~~~~~~~~ ~~~ ~~~~~~~~ ce qu’on lui ~~~~~~~ ~~~ ~~~~~~. ~~ ~~~~~~~~~ ~~~~~~~~~ ~~~ ~~ ~~~~~~~~ ~~~~~~~~ ~~~~~~~~~~ ~~~~~~~~~, ~~~~~~~~~, ~~’~~~~~~~~~ ~~~~ ~~~ ~~~~~~~~ ~~~ ~~~~ ~~~~ ~~~~~~~~~~~~~ ~~~~~~~~~~~~~~~, ~~~~~~~~~~~~ ~~~~ ~~~~~~~~~ ~~~~~~~~~~, ~~~~ donnaient pleine satisfaction. ~~~~~ ~~~~~~~ ~~~ ~~~~ ~~~ ~~’~~~~~~ ~~~~~~~~~ ~~~ ~~ ~~~~~~~~ ~~~~~ ~~ ~~~~~. ~~’~~~~~~~~ ~~~~~~~~~~ ~~~~~~ ~~~~~ ~~~~ ~~~’~~~ ~~~~~~ ~~~ ~~~~~~ ~~~ ~~~ ~~.~~.~~.~~, ~~~ ~~~ la D.G.E., ou ~~~ ~~~~~~~~~~~ ~~~~~~~~~~ ~~’~~~~~ ~~~~~ ~~’~~~~~~~ ~~~ ~~~~ ~~~~~~~ ~~~ ~~~~ ~~~~ ~~~~~~~ ~~~ ~~~~~~~~~~~ ~~~ ~~’~~~~~~~~~~ ~~~~ ~~~~~~~~~~~ ~~~~~~~~~~~ ~~~~~~~~~~~~~~~ ~~~~~~~~~~~, ~~~~~~ ~~~~~~~~~~~~. ~~~’~~~ ~~~ ~~~~~~ ainsi ne me ~~~~~~~~~~~ ~~~~ ~~~~~~~~~, ~~~~~~~~~~~~~~~~. ~~~~~ ~~’~~~~~~ ~~~~~ ~~ ~~~~~~~, ~~~ ~~~~~~~~~~ ~~~~ ~~’~~~~~~~~~ ~~~ ~~’~~~~~~, ~~~~~ ~~~~~, ~~~ ~~~~~ ~~~~~~, ~~~~~~~ ~~~~~~~ ~~~ ~~~~~~~~ ~~~~~ ~~~~ ~~~~~~~~~~~~. Mais ce service ~~ ~~~ ~~~~~~~~, ~~~~~ ~~~~ ~~~~~~~, ~~~~ ~~~~~ ~~~~~~~ ~~~~~~~~~~~ ~~~~~ ~~~~~~~~~ ~~~ ~~~ ~~~~~~~~~~ ~~~~ ~~~~ ~~~~~~~~~~~~~ ~~~~~~ ~~~~~~~~ : ~~. ~~. ~~’~~~~ ~~~~~~~~ ~~~~~ ~~~ ~~~~~~~ et, cette fois-ci, ~~~ ~~~ ~~~~~ ~~~~~ ~~~ ~~~~~~~~ du tout. ~~~ ~~~ ~~~~ ~~~~~~ ~~~~~ ~~~~ ~~~~~~, so ~~~ speak, ~~~ ~~~~~ ~~~’~~~ ~~ ~~~~~. ~~~ ~~~~~ ~~~~ ~~~~~~~ possible de publier ~~~~ ~~~~~~~~~~~~, ~~~~ ~~~~~~~, ~~~~~ ~~~~~ ~~~ ~~~~~~~~ ~~~~ ~~~~~~~~ ~~ ~~~ ~~~~~~~~~~ ~~~~~ ~~~ ~~’~~~~~~~~~. ~~~~~~~~~~~~~, ~~~ ~~~~~ ~~~~ ~~~~~~~~ ~~~ ~~~~ ~~~~~~~~~~~~, ~~~ ~~~~~~~~~~ ~~~~ à peu près ~~~~~~~~~~~ ~~~ ~~~~~ ~~’~~~~~~~~~ ~~~ ~~~~ ~~~~~~~ ~~~~~, ~~~ ~~~~ ~~~~~ personnel, ~~~~~~ ~~~~ ~~~~~~ ~~~ journal, Le ~~~~~ ~~~ l’Heure, ~~~~~~ ~~~~~~~ ~~~~~~~ ~~~ ~~~~~~~~ ~~~~ Vaisseaux brûlés, qui ~~’~~~~~~~~~ ~~~~ ~~~. ~~~ ~~~~~~~ ~~~~~~~~~~~ ~~’~~~~ ~~~~~~~~, ~~~ ~~~~~~~~ ~~~~~~~~~~ ~~~~~~~~, ~~~ ~~~~~ ~~’~~~~~~~~~ — ~~~ ~~~ ~~~~~ ~~~~~~~~~~ ~~~~~ ~~~~ ~~~~~ ; ~~~~~ ~~~~~ ~~~~~~ de l’âge, et ~~~ ~~~ ~~~~~ ~~~~ ~~ ~~~~~~~~, ~~~~ ~~~~~ ~~~~~ ~~~ ~~~~~~~ ~~ ~~~~~ (~~~ ~~~~~~~~~ ~~~~ ~~~~~~~~~~~~~, ~~~~ exemple).\nSi ~~’~~~ ~~~~~~~~ ~~~~~~~~~ ~~’~~~~~~~~~~ ~~~ ~~~~~ ~~~ ~~~~~, qui comprend les ~~~~~~ ~~~~~~~~~ ~~~~ ~~~~~~~~~~, ~~’~~~ ~~~~~~~~~~~ ~~~~~ ~~~~~~~~~~~ ~~’~~~~~~~~~~ ~~~ ~~~~~~~~~~~~~~ ~~~~ ~~~~~, ~~~ ~~~~~ ~~~~ ~~~~~~~ ~~~~~~ ~~~ ~~~~~~~. ~~~ ~~~~~~~ ~~~~~ ~~~~~ ~~~~~~~~~, ~~’~~~~ ~~~ cas de le ~~~~~, ~~~ ~~~~~~~~~ ~~~ ~~~~~~~~~~~~~~ ~~~~ ~~~~~~~~~~~ ~~~~ ~~~~~~~~~ ~~~~ ~~~~~~~ ~~~~ ~~~~~, ~~~ ~~~~ ~~~~~~~~~ ~~~~~~~~ ~~~ ~~~~~~~~~~ ~~~~~~~~~~~ ~~~~~~ ~~~’~~~~ ~~~~~~~~~~ ~~~~~~~~ ~~~~~ ~~~~ ~~~~~ tiers remboursés. Je ~~~ ~~~~~~ ~~~~ ~~~~ ~~~~~ ~~~~~~ ~~~ ~~~~ ~~~~~~~~~~, ~~~~~ ~~~~~~.\nvoir l’entrée du jeudi 1er avril 2021 et son image dans Le Jour ni l’Heure


Buhez ar Sent/1912/Pardon ha pelerinaj an ôtrou sant Matilin Montkontour - Wikimammenn\nBuhez ar Sent/1912/Pardon ha pelerinaj an ôtrou sant Matilin Montkontour\n◄ Pardon ha pelerinaj Itron-Varia Vulat Pardon ha pelerinaj an ôtrou sant Matilin Montkontour Pardon ha pelerinaj Itron-Varia Glerin ►\nGoueliou ar Pantekost\nPardon ha pelerinaj an Otro\nSant Matilin Monkontour\nSant Matilin a oa ganet en Larchant, eur gêr vihan eus ar Bourgogn, tost da Sens, war-dro an trede kantved goude donedigez Hon Zalver. E dad a oa e hano Marin hag e vamm, Euphemia. Tud a noblans a oant ha pinvidik, mes troet a-grenn gant ar falz-doueou.\nMatilin a oe gonezet abred d’ar fe gristen gant eur misioner hanvet Polykarp ; eur wech badezet, e c’honezas ive e gerent.\nDal ma oe en oad, e oe roët d’ezan gant Polykarp an urziou sakr. Ar beleg yaouank a stagas da brezek ar fe d’e genvroïz. Ken brudet e teuas da vezan dre e zantelez hag e viraklou, ma oe galvet da Rom, gant an impalaer Maximin, evit parean e verc’h troet he spered. Dorn an diaoul a oa ’barz ar c’hlenved-ze ; setu perak, pa ’n em gavas ar zant war al lestr o vont da Rom, e lakas an enebour eur barr-avel da c’houezan ken e krede d’ar vartoloded e oant kollet. Mes ar zant a c’hourc’hemennas d’an avel tevel ha kerkent ar mor a sioulaas. Pa oe digouezet en Rom, e pareas merc’h an impalaer ; chom a reas er gêr zantel da welet an ilizou ha da bedi war veiou an Ebestel hag ar verzerien. Eno e varvas, a-benn tri bla, hag e oe sebeliet gant kalz a enor, dre urz an impalaer. Mes e gorf, goude bezan douaret, a zavas war var e ve ; ar burzud-ze a digasas da zonj d’an ofiserien a oa bet o kerc’hat anezan, ne oa deut gante nemet goude prometi d’ezan e vije dizroet e gorf da Larchant, mar teuje da vervel epad e dro. An impalaer a c’hourc’hemennas neuze kas ar zant d’e vro.\nEno e oe miret e relegou epad kant vlaveziou, enoret gant eleiz a belerined ne skuizent ket o tont da c’houlen skoazel ar zant, o vezan ne skuize ket, diouz e du, oc’h ober burzudou evite. Pedet a oa, dreist-oll, evit an dud troet o spered, ’vit ar vartoloded hag an dud a vor.\nHirie, sant Matilin a zo ankouaet en e vro ; gant Breiziz eo digouezet an enor — ne ouier ket en pesort koulz — da viret e hano hag e zevosion. Kistinik, er Morbihan, ha Monkontour, en eskopti Sant-Brieg, eo kaeran pelerinajou an eus en Breiz.\nEn Monkontour, e bardon a ve grêt d’ar zadorn ha da zul ar Pantekost. Ar zadorn eo de ar belerined, Gwenedourien peurvuian.\nEur brezegen vrezonek a ve grêt d’ar zadorn ha d’an noz e ve prosesion bras gant goleier ; dre ruiou kêr sklerijennet e ve douget ar relegouer kaer ’zo ennan eun askorn eus tâl ar zant. Eun tantad a ve elumet war grec’hen ar marc’hallac’h, hag epad ma ve o flaminan ’us da gêr, ar veleien hag ar bobl a gân an Te Deum.\nDevosion Tregeriz en kenver sant Matilin a zo deut da goac’han, eur pennad so ; n’eus ket hanter-kant vla c’hoaz, e bardon a oa ken brudet en o zouez ha hini santez Anna-Wened.\nOuspen evit an dud foll, sant Matilin zo pedet ive evit al loened, dreist-oll an ejenned, hag evit ma vo eost dru hag ed-du kaer.\nEnoret eo en Kemper, en Pondaven, en Plemeur, en Beignon, en Laniskat. En eskoptiou Roaôn ha Naoned, zo hano anezan kazi en pep parouz.\nAdtapet diwar « https://br.wikisource.org/w/index.php?title=Buhez_ar_Sent/1912/Pardon_ha_pelerinaj_an_ôtrou_sant_Matilin_Montkontour&oldid=36626 »\nKemmoù diwezhañ degaset d'ar bajenn-mañ d'an 21 Mez 2012, da 05:49.


Fulbert Youlou (1917 - 6 a viz Mae 1972) a oa ur beleg katolik hag ur politikour eus Republik Kongo, bet prezidant kentañ ar vro etre 1959 ha 1963.\nUrzhiet e voe beleg katolik goude an eil brezel-bed ha kaset da Vrazzaville gant e Iliz. E miz Genver 1956 e lakaas e anv evit bezañ dileuriad e Bodadenn Vroadel Bro-C'hall, daoust da zifenn e eskob. Koll a reas ha skarzhet e voe diouzh an Iliz katolik, difennet outañ gwiskañ ar soutanenn pe seveniñ al lidoù. Krouiñ a reas e strollad politikel, an UDDIA (Union Démocratique de Défense des Intérêts Africains), hag anvet e voe da vaer Brazzaville e miz Du 1956.\nD'ar 15 a viz Eost 1960 e voe embannet dizalc'hiezh ar vro gant Youlou da brezidant. E miz Eost 1963 e voe manifestadegoù goude ma oa bet divizet gant Fulbert Youlou lakaat e strollad da vezañ hini nemetañ ar vro. Goude bezañ goulennet en aner sikour digant Bro-C'hall e roas e zilez d'ar 15 a viz Eost. E 1965 e tec'has kuit diouzh e vro ha kavout repu e Léopoldville, e Bro-C'hall hag erfin e Spagn ma varvas e 1972.\nAdtapet diwar « https://br.wikipedia.org/w/index.php?title=Fulbert_Youlou&oldid=1636988 »\nKemmoù diwezhañ degaset d'ar bajenn-mañ d'an 13 Ebr 2015, da 23:49.


Pajenn:Troude ha Milin - Ar marvailler brezounek.djvu/54 - Wikimammenn\nPajenn:Troude ha Milin - Ar marvailler brezounek.djvu/54\nteuot a-benn da veza treac’h ha da gaout e berr amzer ho tad hag ho mamm.\nGoude lavaret ann dra-ze, ann hini goz a deuzaz a-zirak Kleze.\nHe-man a reaz penn-da-benn hervez ma’z oa bet kelennet ; en em gavout a reaz e-tal ar wezenn da gresteiz ; pignat a reaz out-hi hep selaou komzou kaer Labous ar wirionez a oe distaget gant-han, kaoued hag all, ha diskennet buhan d’ann traon.\nDioc’h-tu m’en devoe harp d’he dreid enn douar, Kleze, hep diskregi tamm euz ar gaoued, a dennaz euz he c’hodell louzou ar gornandounez koz hag a lekeaz anezho dindan fri ar re a ioa maro eno. Sevel enn ho zav a rejont holl rak-tal, ha goude trugarekaat Kleze, e kimiadchont diout-han ha dioc’h he zaou vreur a ioa bet savet beo da genta. Ann tri vreur neuze a dec’h ac’hano buhana ma c’hell ho divesker kas anezho, hag o veza en em gavet war letonenn ar gornandonnez koz, e welchont anezhi o tont etrezeg enn-ho.\nLaouenik oa, dreist-holl pa zelle oc’h Kleze. — C’houi, eme-z-hi hoc’h euz heuliet va c’helenn, ha mad boc’h euz great. Pevar c’hant vloaz zo emounn ama oc’h alia ar re a zo bet eat da glask Labous ar wirionez, ha petra-bennag n’oa diez ober ar pez a lavarenn, evelato den e-bed, nemed-hoc’h-hu, n’en deoz sentet ouz-in. Ho taon vreur zo ama a oar brema petra dalv va c’homzou-me. Evid-hoc’h-hu, Kleze, va mignoun, n’hoc’h euz\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/54&oldid=144360 »


Buhez ar Sent/1912/An Itron-Varia skoazel ar gristenien - Wikimammenn\nBuhez ar Sent/1912/An Itron-Varia skoazel ar gristenien\n◄ Donasian ha Rogasian An Itron-Varia, skoazel ar gristenien Gregor VII ►\nEr stourmajou diniver o deus bet ar gristenien da c’houzanv epad ar c’hantvejou, int bet skoazellet bepred gant o Mamm vat, ar Werc’hez Vari.\nAbalamour da ze, ar pab Pi V, goude brezel Lepant, elec’h ma oe dismantret en eun doare ken burzudus listri an Durked gant ar gristenien, a lezhanvas an Itron-Varia « Auxilium christianorum, skoazel ar gristenien, » hag a reas lakat al lezhano neve-ze en litaniou Loretta.\nEr bla 1789, e oa poan e-touez an dud en Frans ; nebeut a emgleo ; re a binvidigez diouz eun tu ; re a baourente diouz eun tu-all, hag abalamour da ze, siou eleiz diouz an daou du.\nGwellât stad ar vro a oa ezom d’ober. Ar roue Loeiz XVI a c’hoantae hen ober tam ha tam ; ar franmasoned a zigasas an dispac’h ; epad dek vla, e c’helljod kredi e oa holl c’halloud an ifern dichadennet war rouantelez Frans. Loeiz XVI, ar roue merzer, a oe dibennet, d’an 21 a viz genver 1793 ; eur werc’hez neve, an doueez Raison, a zave he zrôn en iliz an Itron-Varia, d’an 10 a viz kerdu 1793 ; Doue, dindan an hano neve a Etre Suprême, a oe grêt e ouel kentan d’an 18 a vezeven 1794, gant Pariz a-bez, pôtred ar c’houarnamant er penn ; ar veleien hag an dud-chentil a oe lazet a verniou, an ilizou diskaret, al listri sakr gwerzet, ar c’hleier teûzet ; skrijus oa bevan war douar Frans. An dispac’herien ne oa ket awalc’h d’eze hadan an dismantr en o bro ; c’hoant o devoe ive d’ober o mestr er broiou-all tro-war-dro ; mont a rejont betek Rom (15 a viz c’houevrer 1797). Pi VI a oa neuze en penn an Iliz ; hep true ebet nag ouz e vleo gwenn nag ouz e renk, e oe stlejet eus a Rom da Zienn, eus a Zienn da Floranz, eus a Floranz da Valanz, elec’h ma varvas, d’an 29 a viz est 1799, en e eil vla ha pevar-ugent.\nA drugare Doue hag ar Werc’hez, an Autrichianed hag ar Rusianed a ’n em glevas da argas ar Fransizien diouz an Itali uhelan, ar pez a roas tro d’ar gardinaled d’en em vodan en Veniz, da henvel eur pab neve. Eskob Imola, ar c’hardinal Chiaramonti, a oe laket war Gador sant Per, d’ar 14 a viz meurz 1800, hag a gemeras an hano a Bi VII.\nEr memes amzer, eur jeneral yaouank, Napoleon Bonapart, a stlapas d’an traou gouarnamant Pariz hag a ’n em lakas en penn ar vro. Dustu e welas n’halle ket an treo padout da vont evel ma oant êt en dek vla divezan, hag e sinas eur c’honkordat gant ar pab (18 a viz ebrel 1802). Gwiriou Doue a oa anavezet adarre war douar Frans. Ar c’helou-ze a lakas kalon ar vro da dridal gant al levenez.\nD’an 2 a viz kerdu 1804, Pi VII a deuas da Bariz evit kurunedigez an impalaer bras.\nNebeut blaveziou goude, Jerom, breur Napoleon, dimezet d’eun amerikanez, a c’hoantaas lakat ar pab da derri e briedelez. Heman n’halle ober netra. Evit en em venji, ar prins a yeas da Rom gant eun arme, ha d’ar 17 a viz mae 1809, oa embannet e oa laket leveou an Iliz da astenn rouantelez Frans.\n« N’eo ket an eskummunugen-ze, eme Napoleon, eo a lako an armou da gouezan eus adre daouarn ma zoudarded ! »\nPi VII a oe sammet d’ar 6 a viz gouere 1809 ha kaset da Zavon ; d’ar 27 a viz mae 1812, e oe kaset eus a Zavon da Fontainebleau.\nKoulskoude, an impalaer lorc’hus, goude bezan bet mestr war an hanter eus an Europ, kouls lavaret, abaoue m’en devoa laket e graban war Vikêl Jezuz-Krist, ne gave mui nemet koll war goll.\nD’an 10 a viz meurz 1814, e roas e liberte da Bi VII. D’an 11 a viz ebrel war-lerc’h, en Fontainebleau, er palez m’en devoa dalc’het ar pab prizonier, e roë an dilez eus e garg, hag ec’h ee, gant malloz holl mammou Frans war e gein, da enezen Santez-Helena, elec’h ma tlee mervel d’ar 6 a viz mae 1821, goloet a vez hag a zismegans.\nPi VII a ’n em gavas en Rom, d’ar 24 a viz mae 1814, abred awalc’h evit bezan er gêr da c’hallout rei digemer da vamm Napoleon, ha da veur a hini-all eus e dud ne gavent lojeiz en neb lec’h. En doare-ze eo en em venje ar pab eus an dismegans a oa bet grêt d’ezan, epad pemp bla, en Savon hag en Fontainebleau.\nDivezatoc’h (1821), e kaso e vennoz da brizonier Santez-Helena, hag e-touez rouaned an Europ, ne vezo nemetan hag a gemero ar boan da skrivan da Londrez, da c’houlenn skanvât e boaniou.\nEvit trugarekât ar Werc’hez da vezan e ziframmet eus a-dre daouarn e enebourien, Pi VII a lakas ober, bep bla en Iliz, da genver an de m’oa ’n em adkavet en Rom, gouel an Itron-Varia, skoazel ar gristenien.\nDibabet o deus ac’hanon d’o miret\nKement hini n’eo ket goest awalc’h da viret ar pez en deus, a dle klask eun all da viret d’ezan e beadra, ahendall e vezo tizet abred pe zivezat.\nBemde e welet tud, hag o deus marteze muioc’h a anaoudegez ha muioc’h a galon evidoc’h, o lezel kurunen aour o badeziant da gouezan er pri. Perak ? nemet abalamour n’int ket bet miret diouz enebourien o zilvidigez.\nDoue ra viro n’en em gafe kemend-all ganac’h !\nC’houi zo pinvidik, c’houi ho peus yec’hed ha kalon, c’houi zo bugale da Zoue, maget ouz tôl ar Zakramant meulet ra vezo, gant Jezuz-Krist a ’n em ra mamm, evel a lavar ken brao sant Augustin, evit ober d’ac’h bevan eus e vue. C’houi zo kalz muioc’h a zanve en hoc’h ene evit n’eus a nerz en ho kalon hag a ijin en ho spered da viret an danve-ze ha d’e lakat da greski.\nAr pez n’hallet ket ober hoc’h-unan, laket eun all d’hen ober evidoc’h ; daoulinet dirak an Itron-Varia, Rouanez an nenv hag an douar, ha lavaret d’ezi a greiz kalon :\n» Youlou santel ma bugaleach, o Itron-Varia, miret-e em c’halon !\n» Gret d’in anaout muioc’h-mui ho Mab, ma karin anezan muioc’h-mui.\n» Gret ma rin evit ar gwellan, a vihanik, war an douar-man, ar pez a dlean ober divezatoc’h en baradoz an Otrou Doue ! »\nEn em roët evelse d’ar Werc’hez, korf hag ene, gant kement tra ho peus ; fizianz a c’hellet da gaout enni ; hi a viro d’ac’h ho fe, ho furnez, ho santelez ; hi ho miro.\nHen gouzout a ran, ne fazian ket ; scio cui credidi.\nAdtapet diwar « https://br.wikisource.org/w/index.php?title=Buhez_ar_Sent/1912/An_Itron-Varia_skoazel_ar_gristenien&oldid=37800 »\nKemmoù diwezhañ degaset d'ar bajenn-mañ d'an 26 Mez 2012, da 05:35.


Pajenn:Marigo - Buez ar Saent.djvu/355 - Wikimammenn\nPajenn:Marigo - Buez ar Saent.djvu/355\nAr pab Nicolas pevare o veza maro, e oue choaset en e blaç, evel ar santela den a oa aznavezet neuse er bed. Pa glevas ar Sant an nevezenti-ze, e fallas dezàn tec’hel da guzet en un deserz-all, mæs contraign e voe d’en em renta. O veza Pab e conservas bepred ar memes santimanchou a humilite, hac e praticas ar memes mortificationou en devoa pratiquet en deserz.\nMæs ec’his e labourou continuel er garg vras-ze na lesent quet gantan quement a amser da rei d’an oræsoun ha d’ar gontemplation evel m’en devize desiret, hac ec’his a hent-all e humilite a ree dezan cridi ez oa indin eus ur garg quer santel, pemp miz hac eiz devez goude e exaltation, da lavaret ê, goude ma oa bet græt Pab, e reas an diles eus e garg, evit distrei d’e solitud. Beva a reas c’hoas goudeze seitec miz, epad pere Doue evit purifia e vertuz, a bermettas ma anduras afflictionou bras.\nErfin, oaget var dro pemzec vloaz ha tri-uguent, e rentas e ene pur da Zoue, er bloaz 1296.\nMaximou spirituel Sant Per Celestin.\n1. Peoc’h ar galon a dal muy eguet an oll Curunennou eus ar bed.\n2. Ar boan a anduromp er bed-mâ ne d’ê netra e comparesoun d’ar madou a so preparet evidomp.\n3. An den, o veza bet crouet evit an eê, penaus a all èn en em gountanti eus an douar ?\n4. Ne ouffer quet tânva er memes amser ar bligeadurezou eus an eê ha re ar bed.\n5. Un devez tremenet er solitud a dal guel evit mil bloaz tremenet e palæsiou ar brincet.\n6. Evit en em antreteni calon-ous-calon gant Doue, eo ret en em bligeout er retret hac er silanç ; ha piou-bennâc en em blich e creiz trous ar bed, ne glevo quet mouez an Autrou-Doue.\nSant Pêr Celestin a brefer an deserz d’an huela dinite eus an ilis. Ober a ra an dilez eus ar garg enorapla eus ar bed, evit cundui ur vuez humbl ha diaz-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/355&oldid=134471 »


Pajenn:Troude ha Milin - Ar marvailler brezounek.djvu/94 - Wikimammenn\n— Petra, eme ar roue, te eo Iann, va faotr mechosi ! — Ia da, roue, me eo Iann ! kenavezo breman. — Deport, deport, eme ar roue a grap er varvouskenn ; sad’ ama unan hag a garfenn gwelet he ferc’henn, rak bez’ en deuz eur verc’h, war am euz klevet, hag a zo ar gaera a zo war ar bed. Euz a be leac’h, eme ar roue, ec’h euz-te bet barvouskenn ar roue Fortunatus ? — E feiz, eme Iann, kavet em euz anezhi du-ze e-kreiz eur park, laosket eno gant diou vran louet a ioa eur jolori gant-ho diwar he fenn.\n— Petra am euz klevet, Iann ? Evit doare e c’heuz lavaret es pije, mar karjez, merc’h ar roue Fortunatus. — Piou ar gaouiad, eme Iann, a zo bet o lavaret ann dra-ze d’e-hoc’h ? Biskoaz, a c’hellit kredi, n’em euz bet eur zonj a gement-se. — Na d-a ket da zislavaret ar pez a zo gwir, eme ar roue, rak ar baotred mechosi ho deuz klevet ac’hanoud-te aliez o komz diwar he fenn hag o lavaret ez oaz gwest, mar karjez, da gaout anezhi. — Konchou int ha netra ken, eme Iann, konchou n’euz\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/94&oldid=144403 »


Gweladenniñ praha | YA! Keleier e brezhoneg - kazetenn sizhuniek enlinenn\nKeleier » Beaj » Gweladenniñ praha\n14 / 11 / 2016 | Beaj | Commentaires fermés sur Gweladenniñ praha\nParadoksoù ha perzioù-mat ar bed-mañ, tabutet ganeomp ken alies : evit priz ul levr pe zaou e saloñs Karaez, on deuet a-benn da vont gant ar c’harr-nij. Evit 25 €, ‘m eus sevenet ma huñvre kozh, mont da b/Prag. Ha kement-mañ hep kaout ezhomm da lakaat a-gostez 2 wenneg evit paeañ an divroañ.\nEvel-just hon eus paseet 3 gwech muioc’h a amzer er sal-gortoz pe o kerzhout en trepasioù evit er c’harr-nij da vat. Evit neb ha ne daol ket evezh, avat, abuziñ e amzer en ur bakañ banneoù kafe, 4 € an tasad, e tapo buan kement ha priz an nijadenn.\nGant Internet e teu pep tra da vezañ aes : kavout ur gambr n’eo nemet ur c’hoari. Tremen ar biz war ur gartenn, merzout ar priz, keñveriañ. Perzh kenwerzhel rik ar jeu ‘zo steuziet a-dreñv ur seurt c’hoari. Gant un tamm chañs e c’haller krediñ bezañ mignoned o tremen. E-giz-se evidomp : ur plac’h yaouank hegarat he deus kinniget loj ha bod deomp, n’eo ket evit ur priz dereat, n’eo ket zoken evit pezh a dalveze, met hervez he ezhommoù da lâret eo 12€ pep hini evit lojañ en ur ranndi bras leun a zudi, ar metro hag ar bused e-kichen, ha trankil ar ru, deomp da gousket ‘vel broc’hed.\nKaer eo Prag avat, talbennoù pastel an tier a daole tarchoù sklerijenn dindan lagad heol miz Du. A-hed an deiz hon eus pavataet ruioù bihan ha bras. Dre chañs n’eo ket ur gêr divent, ha kreiz-kêr kozh (‘pezh a zedenn an douristed eveldomp, ezhomm ebet da lonkañ kreizennoù kenwerzh o merkoù liesvroat) ‘zo ingalet war daou du ar stêr, ar Vlatva. Ne vo ket renablet kement tra a zo bet bet gwelet ganeomp ; kastell, manati, iliz-rouanez, pont Charlez, karter yuzev ha tour an Horolaj… Kement-mañ ‘vez kavet diouzhtu war Google. Brav-eston eo ar savadurioù, kempennet aketus diouzh gwelet ar vandennad livourien ha chafotajoù o lakaat da dalvezout ar gêr ha da zerc’hel dezhi he statud a vraventez an denelezh, dindan beli an Unesco.\nUr yezh estren\nDeus ar mintin, a-ziwar lein an dosenn Petrin, e vez gwelet an toennoù ruz oc’h en em goll en ur foñs latarek hag an amourouzien o stagañ o c’hadranasoù ouzh harzelloù ar pontoù. Digêriet e vezer, en ur ober tri devezh, n’eo ket gant uzañ hon botoù war ar pavezioù, saouriñ goulach pe kig bevin aozet gant lus, met gant pezh a ra, evidon, danvez ar veaj (pe unan anezho da vihanañ) : nompas kompren yezh ar vro. Gouest e oamp d’en em zibab gant ar saozneg, anat eo, ha da cheñch kurunennoù hag euroioù, met, azezet en ur bus, pe dirak un ostaleri, ne gleve hon divskouarn ger komprenapl ebet. Gwashoc’h c’hoazh : krediñ bezañ barrek da lenn, pa ‘z eo al lizherenneg hon hini, hag en em rentañ kont ne oa evidomp ster ebet d’ar gerioù na pa vefent pateret ‘vel gant ur bugel o teskiñ lenn.\nTomm eo bet\nGouzout a ra an empenn, adalek ar penn kentañ, ne wel an daoulagad met tresadennoù, ideogramoù pe lizherennoù rusek. Darbet eo bet deomp zoken mankout karr-nij an distro : en em asuret hon doa ouzh ar bus : mont a rae betek an aerborzh (merket mat war an daolenn, goûlet ouzhpenn digant ar blenier). Krog e oamp da arvestin ouzh ar maezioù goloet a erc’h. A-greiz-holl, ur frazenn e saozneg (unan nemetken) klevet “ aerborzh” ‘gave deomp. Goûlet ur wech c’hoazh ouzh ar blenier, hegaset : N’eo ket ! Aerborzh ebet ! Ijinit hon spontadeg, kollet amañ 10 km ouzh kêr, war bord un hent dianav, ur c’harr-nij da dapout a-raok 2 eur… Ret eo bet galoupat, kavout ur bus all, c’hwezañ ha meuliñ hon donezon evit ar yezhoù.\nTalvezout a ra Prag ober ur weladenn. Kaer eo. Ha brav en em santer. Evel e pep lec’h ‘vez kinniget gweladennoù. Ne dalvez ket an holl anezho ar boan kemer un heñcher. Graet hon doa gant ar soñj mont da ergerzhout rouedad ar garidoù hag ar salioù dindan-zouar (dour-beuz bet e kreiz-kêr – savet e-pad ar Grennamzer – ha rediet Pragiz da adsevel kêr a-ziwar eil solieradur ar savadurioù kent). Dindan ar glav-puilh omp aet ouzh ur c’hav d’egile, oc’h arvestiñ ouzh bolzoù kaer ha sal pavezet. E-kreiz homañ, kement hag ober aon, oa pozet “korf marv un den” mailhuret a ganab. Gweet ‘m eus ma ufern war ar pavez, ha goude bale 20 munutenn dindan ar glav evit ur weladenn paeet ker, sañset da badout un eurvezh, omp bet plantet aze gant hon heñcher gant ar ger tremen-mañ : “Barrek a-walc’h oc’h evit adkaout an hent da zistreiñ war ar Blasenn Veur ?”.\nGant ur banne gwin tomm goloet a Chantilly oa bet diverket ar santimant dilaouen-se, a zo hini an holl douristed pa vez lâret dezho laerezh al loar. An deiz war-lerc’h, en ur welet bezioù ar vered yuzev, oc’h astenn davet an oabl gris o mein-sonn ha n’heller ket diskleriañ, omp diskennet war-zu un tamm uvelded.


Ebrel | 2015 | Soubenn ar geek\nDielloù evit Ebrel, 2015\nPosted in Levrioù bannoù-treset with tags Iran, labour, politikerezh, toull-bac'h, tresañ, XXIvet kantved on Ebrel 28, 2015 by geekezig\nMoarvat e vo degemeret Mana Neyestani el levraoueg e fin ar bloaz neuze e oa un dra vat din lenn e levr! Un treser iranian eo hag abaoe 2007 en deus ranket tec’hout e vro. Une métamorphose iranienne a ginnig kontañ penaos eo c’hoarvezet e harlu politikel. Abalamour en deus implijet ur ger resis en un dresadenn evit ar vugale eo bet tamallet ober goap eus yezh Azeri (kumuniezh a gaoze ur yezh eus familh an Turkeg). Adalek ar mare-se e trenk penn-da-benn an traoù : manifestadegoù, manifesterien azeri lazhet gant ar polis hag un den da damall evit ar reuz-se : Mana Neyestani. Heuliet e vo e emgavioù gant un alvokad, an atersadennoù, ar vuhez en toull-bac’h ha goude-se pa tec’ho kuit gant e wreg, da Valezia. Ankenius-tre eo ar pezh a c’hoarvez gant an treser ha digredus, koulskoude eo gwir pep tra… Un tamm fent a zo el levr ha lusket ha treset mat eo. Ur sapre dizoloadenn, hast ‘m eus labourat tro-dro d’e oberenn e fin ar bloaz!\nIstor ha tresadennoù gant Mana Neyestani. Bet embannet e galleg gant ça et là hag embannadurioù Arte, d’ar 15 a viz C’hwevrer 2012.\nLes Invincibles – bloavezh 2\nPosted in Stiradoù, webstiradoù ha skinwel with tags bed ordinal, cheñch buhez, familh, Frañs, mignoniezh, paotred on Ebrel 27, 2015 by geekezig\nEchuet e oa ar bloaz kentañ gant ur sapre cliffhanger goude «eured» Hassan. Adkregiñ a ra an traoù 1 bloaz war-lerc’h. Den n’eus bet keloù digant Hassan, sañset emañ o veajiñ. Ne ya ket mat-tre ar baotred all en ur c’hortoz. Distreiñ a ra Hassan a kinnig dezho ur «rallye» mont a refont asambles da b/Punta Cana ma teuont a-benn da dizhout ur pal e tri miz. Pep hini a glasko neuze gwellaat e vuhez. Vince paouez gant al louzeier enep diwaskadenn, F-X bezañ amourous en-dro, Mano bevañ eus a-drugarez d’e sonerezh hag Hassan kaout un darempred gant Jeanne, mamm e vab.\nFentus e oa adkavout ar baotred ha kentoc’h plijus eo ar bloavezh-se gant a bep seurt darvoudoù evit pep hini. Istor Vince ‘m eus kavet an dedennusañ, a-bell, ar c’hlozadur a zo plijus ouzhpenn, aon ‘m eus bet e echufe gant «hetero on da vat» ha skoempoc’h eo… Mano ivez ‘zo tremenet dre a bep seurt prantadoù. Cathy a zo bet gwelet o vont kalz war-raok ivez, daoust din kavout aze e oa un tamm grosoc’h ar fin, met fentus eo avat hag evel-se e torre un tamm ar santad happy ending evit an holl. Istor tad F-X en deus seblantet din just un abeg «dial» war ar bloaz tremen met bon…\nUn tamm hegaset on bet gant ar prantadoù «atersadennoù» diwar-benn ar rallye, n’am eus ket komprenet ar pal anezho ha bepred ‘m eus kavet ‘oa a re ar prantadoù bannoù-treset. Ur prantad plijus ‘m eus tremenet memestra anzav a ran. Ne gav ket din e vo un trede bloavezh avat (ha n’eus ket ezhomm dre ret me gav).\nStirad krouet gant François Létourneau ha Jean-François Rivard. 8 rann 45 munut, Frañs, bet skignet e miz C’hwevrer 2011 war Arte.\nPosted in Filmoù with tags arc'hant, azasadenn, familh, labour, Pariz on Ebrel 26, 2015 by geekezig\nN’em eus ket bet lennet romantoù Katherine Pancol met soñjet ‘m eus e vefe plijus sellet ouzh ur film skañv evel hemañ. Istor div c’hoar eo, unan a zo lent a-walc’h hag o paouez dispartiañ, ezhomm he deus arc’hant. He c’hoar ne ra netra met arc’hant he deus, un emglev o deus neuze : ma skriv an hini gentañ ur romant e vo lâret eo skrivet gant eben. Ma. Tro-dro dezho ez eus o familh, o bugale, paotred, mignonezed… Un tamm hir ‘m eus kavet ma amzer ha dipitet on bet gant an dibab mirout is-tudennoù evel o lez-tad ha gwaz (an hini gentañ) a droc’h al lusk ha ne vezont ket gwelet a-walc’h evit kavout anezho dedennus. E gwirionez ‘m eus kavet dister a-walc’h ar film ha moarvat fall an azasadenn (re dost eus ar romant?), n’eo ket displijus a grenn met n’eo ket ur film mat kennebeut.\nFilm sevenet gant Cécile Telerman, diazezet war romant Katherine Pancol. Frañs, 2012, 2e02.\nPosted in Levrioù bannoù-treset with tags arc'hant, arz, bloavezhioù 90, karantez, kevredigezh, labour, mignoniezh, New York, Stadoù-Unanet, XXvet kantved on Ebrel 24, 2015 by geekezig\nAbaoe ma oa deuet er-maez e felle din lenn Minimum Wage. Ul levr a gont buhez pemdez ur paotr yaouank, treser, eo. Evit ar mare e tres kentoc’h evit kelaouennoù porno met klask a ra pellaat un tamm eus ar bed-se. Bevañ a ra gant Sylvia ha tro en deus da welet ingal e strollad mignoned. Netra dreistordinal neuze met ur poltred efedus eus ur mare, gant a bep seurt prederiadennoù (diwar-benn saviad an heñvelrevidi, diwar-benn an difoc’hañ hag all). Plijus-tre eo da lenn ha lenn a rin an eil levrenn buan moarvat!\nIstor ha tresadennoù gant Bob Fingerman. Embannet e galleg gant Les Humanoïdes Associés, d’ar 16 a viz Ebrel 2014.\nPosted in Filmoù with tags azasadenn, beajiñ, Japan, karantez on Ebrel 20, 2015 by geekezig\nNe ouien ket e oa ur film diazezet war Ni d’Eve ni d’Adam o vezañ savet. Souezhet on bet neuze o welet ar skritell an deiz all. Abalamour m’eo ma romant karetañ gant Amélie Nothomb pe dost on bet o welet. Sioul eo ar film, gorrek. Talennoù brav eston a zo, en o-zouez Amélie en onsen war enez Sado. Meur a wech ‘m eus c’hoarzhet hag anavezet santadoù pe lec’hioù met ne oa ket nerzh al levr gant ar film me gav. Tremen a ra an traoù hirie an deiz hag implijet o deus darvoudoù 2011 evit lakaat tudenn Amélie da vont kuit, ma. Daoust ha santet ‘vez mat ne fell ket da Amélie dimeziñ kement-se, n’he deus ket seblantet din ken taer ha laosk hag el levr. Anzav a ran eo kavet mat an aktour a c’hoari Rinri avat (( ͡° ͜ʖ ͡°)) N’ouzon ket m’eo ar gomedianez a c’hoari Amélie ar gudenn, daoust a mankout a rae un tamm follentez met n’on ket bet kendrec’het kement-se. Sur e ro din c’hoant distreiñ da Japan avat.\nFilm sevenet gant Stefan Liberski, diwar romant Ni d’Eve ni d’Adam gant Amélie Nothomb. Frañs, Belgia & Kanada, 2014 (deuet er-maez war skrammoù Frañs d’ar 4 a viz Meurzh 2015), 1e40.\nPosted in Filmoù with tags brezel irak, familh, micher, Stadoù-Unanet on Ebrel 19, 2015 by geekezig\nN’am eus ket selaouet kement-se eus an traoù a zo bet lâret tro-dro da American Sniper. Met anzav a ran on dedennet bepred gant filmoù Clint Eastwood, abalamour da-se on bet o welet ar film (Hag ouzhpenn-se on techet da sellet ouzh traoù tro-dro da vrezel Irak, anzavomp ivez). Ma, American Sniper a zo ur film en enor da Chris Kyle a zo bet sniper en Irak evit an arme amerikan (en Navy SEALs e oa). Ur meskaj prantadoù brezel, prantadoù er gêr ha prantadoù pa oa bugel pe a-raok e vuhez soudard eo ar film, un doare biopic ma fell deoc’h. Hir spontus ‘m eus kavet ma amzer, ne baouezen ket da soñjal e oberennoù tro-dro d’ar brezel-se (The Hurt Locker, Over There…) ha soñjal ne oa netra nevez er film-mañ. Ouzhpenn-se on bet hegaset gant tudenn Kyle a zo memestra ur sapre redneck «’murica fuck yeah» na seblant ket prederiañ na netra. N’am eus ket kavet e oa danvez politikel, psikologel pe fromus er film, kavout ‘m eus hir, goullo ha kazi un tamm lu zoken. Ur sapre dipit.\nFilm sevenet gant Clint Eastwood. Stadoù-Unanet Amerika, 2014 (18 a viz C’hwevrer 2015 e Frañs), 2e12.\nPosted in Filmoù with tags krennarded, mignoniezh, Stadoù-Unanet on Ebrel 15, 2015 by geekezig\nKuzuliet eo bet din ar film-se gant ur mignon. N’em boa ket klevet komz outañ hag anzav a ran n’em befe ket sellet ouzh ar skritell. Goude un devezh hegasus (liammet d’ar rouedad n’am boa ket c’hoazh…) on bet o welet ar film gant aon ne chomfe ket pell ken, ur bern traoù a oa da welet er mare-se!\nMa. It Follows neuze. Ur film spont eo. Ur film bihan. Kregiñ a ra gant ur plac’h o tont ‘maez eus he zi, pennfollet. He zad a huch war he lerc’h, kemer a ra hec’h oto ha mont betek ar mor. An deiz war-lerc’h e vo kavet he c’horf marv. Goude-se e vo heuliet Jay hag ur strollad mignoned dezhi (mignoned he c’hoar e gwirionez), Jay a zo bet «kontammet» gant Hugh goude un darempred revel. Heuliet e vez gant ur boud iskis, betek ma varvfe. Adalek ar mare-se neuze e klasko Jay doareoù a bep seurt evit klask tec’hout. Unan anezho a zo evel-just treuzkas an drouk gant un darempred revel met ma varv an den war-lerc’h e tistroio ar boud daveti. N’eus fin ebet.\nA-drugarez d’ur sonerezh (‘m eus kavet un tamm hegasus er penn-kentañ, anzav a ran!) savet gant Disasterpeace ha d’an doare da filmañ ha da ziskouez traoù zo pe get d’ar seller en deus savet ar sevener ur film spont gant blaz filmoù John Carpenter un tamm. N’eus ket kalz a fent (AR farsadenn er film n’en deus lakaet nemedon da c’hoarzhin ^^) ha kalz c’hoarioù : traoù ar pemdez a lak da darlammat ha talennoù war ul liorzh pe ul lec’h digor a lak da ijinañ e teuio ar boud, met ne teu ket. Ur gwir blijadur eo neuze bezañ souezhet pe dipitet. Ar strollad aktourien yaouank dianav a zo plijus ivez da heuliañ. E gwirionez ne welan ket kalz a sioù d’ar film spont-mañ a zo simpl tout met efedus kenañ.\nKit da lenn ali Hoel ivez ma fell deoc’h!\nFilm sevenet gant David Robert Mitchell. Stadoù-Unanet Amerika, 2014 (war skrammoù Frañs abaoe an 11 a viz C’hwevrer 2015), 1e40.


Vietnameg - Wikipedia\nAr vietnameg (tiếng Việt, pe dibaotoc'h a wezh Việt ngữ) eo yezh ofisiel ha broadel ar Vietnam. 86% eus poblañs Viet Nam ha war-dro tri milion a Vietnamiz eus tramor o deus ar yezh-mañ da yezh-vamm. Komzet e vez evel eil yezh gant kalz minorelezhioù etnek e Vietnam. Ur yezh eus skourr ar yezhoù aostrez-aziatek eo, hag an hini ar muiañ komzet eo er strollad yezhoù-se hag a-bell (meur a wezh muioc'h a dud a vez ouzh he c'homz evit a dud a gomz ar yezhoù aostrez-aziatek all lakaet a-gevret)(Daveoù a vank). Ul lodenn vras eus geriaoueg ar vietnameg a oa amprestet digant ar sinaeg, hag a veze skrivet gwezhall oc'h ober gant reizhiad skrivañ Bro-Sina, daoust ma veze treset en ur stumm all ha ma oa distaget e giz ar vro. Da-heul an trevadennerezh gall eo bet levezonet ar vietnameg gant ar galleg, hag ar reizhiad skrivañ vietnamek (quốc ngữ) implijet hiziv zo ur stumm azasaet eus al lizherenneg latin, gant sinoù diakritek evit toniadoù hag un nebeud lizherennoù ispisial.\n↑ Un eilstumm all, tiếng Việt Nam, anavet ivez evel "Quốc Ngữ" evit "yezh vroadel", a vez iplijet ral a wezh gant ar vietnamegerien a-vihan ha moarvat eo un nevezc'her troet ger-ha-ger diwar ur yezh all. Implijet e vez dreist-holl gant ar re o deus desket vietnameg hag en testennoù troet diwar yezhoù all. Ar vietnameg a veze anvet Annamese en testennoù kozh abalamour d'hec'h anv pa oa Viet Nam un drevadenn c'hall (sellet ouzh Annam).\nAdtapet diwar « https://br.wikipedia.org/w/index.php?title=Vietnameg&oldid=1899399 »\nKemmoù diwezhañ degaset d'ar bajenn-mañ d'an 4 Ebr 2021, da 09:33.


Stadegoù - Wikipedia\nUr stadegenn zo, da gentañ sell, un niver jedet a-zivout ur boblañs. En un doare hollek, disoc'h arloadur un hentenn stadegel d'un teskad roadennoù a zo anezhi. Pa jeder ar c'heitad niveroniel da skouer, an treol a c'hoarvez eus jediñ sammadur an holl werzhadoù hag eus rannañ dre an niver a roadenn. E-se ez eus ur stadegenn eus ar c'heitad. Evit bout klok e deskrivadur arver ur stadegenn, dav eo deskrivañ e memes mod an treugennad ha teskad ar roadennoù.\nEn un doare furmel, ha daoust ma 'z eo arveret ral a wech, ur stadegenn zo gwehanadur ur rizh dibarek (kevreizhenn ur sturiadell kenaozet a lies arselladenn eus ur savelenn a zo anezhi). Kement-se a gevaraez peurgetket da ledañ d'ar stadegoù un niver bennak a zisoc'hoù war ar gwehanadurioù (doareen dizalc'h div stadegenn pergen) pe jediñ tebekter stadegoù.\nE-touez ar stadegoù e servij ul lod vras o deus perzhioù dibarek etre traoù all e Trereadur stadegel evit ar prizadur stadegel. Ar prizerion a servij da brizañ arventennoù stadegel. Gwelladur ar prizerion a c'hell lakaat stadegoù harp da wiriekaat perzhioù 'zo hag a c'hell kevaraezañ da lakaat ar prizerion-mañ da gengerc'hañ buhanoc'h.\nAdtapet diwar « https://br.wikipedia.org/w/index.php?title=Stadegoù&oldid=1900241 »\nDernière modification le 12 Ebr 2021, à 15:42


Buhez ar Sent/1894/Ann iliz var c’hed euz hor Zalver - Wikimammenn\nBuhez ar Sent/1894/Ann iliz var c’hed euz hor Zalver\n◄ Judikael Ann iliz var c’hed euz hor Zalver Gasian ►\nann trivac’hved devez a viz kerzu\nANN ILIZ VAR C’HED EUZ A C’HINIVELEZ HOR ZALVER\nEpad ann Azvent, hor mamm zantel ann Iliz ne ehan da zigas da zonj d’eomp euz ar vall o doa guech all ar batriarched, ar bropheted hag ann holl dud just euz al lezenn goz da velet donedigez hor Zalver. Kemeret a ra he-unan perz er vall-ze, hag hon alia a ra da ober eveldhi.\nRaktal goude pec’hed hon tad hag hor mamm genta, Doue a lavaraz d’ar zarpant en devoa ho zouellet : « — Ar vaouez a flastro d’id da benn. » Dre ar c’homzou-ze, Doue a roe da anaout da Adam e c’hanje euz he lignez eur Zalver hag a flastrche he benn da Zatan enn eur denna ann den divar hent ann ifern hag euz ar stad a zaonasion, hag enn eur zigeri d’ezhan adarre doriou ar baradoz.\nDivar neuze ar batriarched, ar bropheted hag ann holl dud just euz al lezenn goz ne rejont nemed huanadi o c’hortoz ar Zalver-ze ; rak ennhan edo ho holl esperans. Ho c’haloun a lamme enn ho c’hreiz o sonjal er bromesa a ioa bet great gant Doue da Adam, ha goudeze c’hoaz da Abraham, da Izaak ha da Jakob, ha ne baouezent da c’houlenn enn ho fedennou ma teuje erfin ann hini a dlie ho zavetei.\nMes allaz ! pell e renkchont gortoz. Doue a jomaz pevar mil bloaz heb seveni he bromesa evit rei da goumpren guelloc’h a ze ann ezomm en devoa ar bed euz eur Zalver. Setu ar pez a rea da Jezuz-Krist lavaret d’he ziskibien eunn devez : « — Euruz ann daoulagad a vel ar pez a velit-hu ; rak, m’hen lavar d’ehoc’h, eleiz a bropheted hag a rouaned o deuz bet c’hoant da velet ar pez a velit, ha n’o deuz ket gellet guelet. »\nHogen, mar o doa ar batriarched, ar bropheted hag ann holl dud just euz al lezenn goz kement-se a vall da velet donedigez hor Zalver, ar Verc’hez Vari e devoa kalz muioc’h c’hoaz, dreist holl abaoue m’oa Mab Doue en em c’hreat den enn he c’horf sakr dre c’halloud ar Spered-Santel. Kounta a rea ar miziou, ar sizuniou, ann deiziou e devoa da vont c’hoaz abarz guelet he mab ha gellout he vriata, ha dre ma tostea he zermen, he c’haloun a zride gant ar joa.\nMad, ann Iliz a ra hirio eur gouel hag eunn offis evit henori ar Verc’hez epad m’edo evelse var nez genel he mab, ha diskouez ar perz a gemer enn he mall hag enn he joa. Dre ar gouel hag ann offis a ra hirio, ann Iliz a lavar ive d’ann holl dud fidel : « — En em laouenait asambles gant Mari, mamm Doue. A benn eiz dez ama, ema ann deiz braz evithi hag evidhoc’h ; a benn eiz dez ama, ema deiz ginivelez Jezuz, deiz ginivelez ar Zalver m’edo ann holl boblou euz ar bed var c’hed anezhan, deiz ginivelez ann hini a zo deuet evit rei gloar da Zoue e barr ann envou ha digas ar peoc’h var ann douar d’ann dud a volontez vad. En em lakit eta da zelebri egiz ma’z eo dleet ann deiz kaer ha santel-ze. »\nAr gouel-ma a zo bet great da genta e Spagn, dre urs ann dekved konsil a Doled, hag eno e pad ato eiz dez penn da benn. A hed ann eiz dez-se, e vez bemdez eunn offerenn var gan dioc’h ar mintin, mintin mad, hag ar gragez a zo o tougen frouez a ia holl d’ann offerenn-ze pa c’hellont, evit goulenn sikour digant ar Verc’hez. Heb dale e oue great ive er broiou all gant aotre ar pab ; mes er broiou all avad ne vez nemed eunn offerenn blean, ha d’ann trivac’h euz ar miz hebken.\nMa karfemp sonjal e pe stad oue lakeat ann den dre bec’hed Adam hag Eva ; ha ma komprenfemp, er memez amzer, n’euz nemed Jezuz-Krist hag a ve goest da derri hor chadennou, neuze ne vemp tamm souezet evit klevet ar Batriarched hag ar Bropheted oc’h huanadi varlerc’h ar Mesias. Kemeret a rafemp perz er gouel hirio a zigas sonj euz he zonedigez, ha da zeiz Nedelek e ve mall ganeomp hen digemeret enn hor c’haloun.\nGuech all, ann Iliz a ordrene d’ann holl gristenien kommunia da zeiz Nedelek. Hirio ne ordren mui ; goulskoude ar re o deuz eunn tammik devosion ne vankont morse da dostaat ouz ann daol zantel enn deiz-se. Ar Mabik Jezuz a deu er bed-ma he zaouarn leun a c’hrasou ; mar oc’h euz c’hoant eta da gaout ho lod euz ar grasou-ze, hastit affo netaat ho koustians dre eur gonfesion vad, hag it goudeze d’he reseo dre ar gommunion : ebarz er gommunion, dreist holl, e skuillo he c’hrasou varnhoc’h gant largentez.\nAdtapet diwar « https://br.wikisource.org/w/index.php?title=Buhez_ar_Sent/1894/Ann_iliz_var_c’hed_euz_hor_Zalver&oldid=33957 »


Pajenn:Dizanv - Choége nehué a gannenneu spirituel.djvu/17 - Wikimammenn\nPajenn:Dizanv - Choége nehué a gannenneu spirituel.djvu/17\nanfoncet,ean a gleu eahortationev eit reign courage dehou; mstroctioneu eit en des-quein, é spécial d'obér ur Govézion vat, lia perdégueu aveit discoein dehou a betra é ma menacet ma ne change a vuhd. Open bout-zou grsoeu particuliér eit er Retraideu ha Missioneu: en excekiceu-zé a sou cevreu en Eutru Doué, hac ean a ra én ai seconr guet muyoh a abondance ett é léh aral.\nEl-cé mé éel laret guet assurance i ma aessoh d’ur péhour é tremeine eih dé én ur Retsaite pé inur Mission, é silance, eit chongeal en é gonsciance hac ér péh a gleu Itofc a uéle>, gobér ur Govézion vat, eit -é léhieu aral, é péré n’éel quet en devout «n ol secourieu-zé. Mé éel ehué enta laret guet assgrance é ma necessdr er Retraite pé er Misston d’un ttombre bras a dut: dkr bAerion, eit hum gonvertissein; d’er-ré'a gondoi ur vuhé a Hmguis, eit quemdr nerh ha cnuraee; d’er-ré a vibue’ santéle-enetdt, eit arrihuè ér poént ihoellan a san-teleah. Deit tnta, ol péherion ha tud santel, quktteit ur uéh er blai er bed dangerus, ùt reign un amaét benac de Zdue hèmp qdin ha d’hou 9’inean. Ean hou calhue hac bou solite dré gonzeu lasn a zousfér haC a garaaté : Venite ad me omnes... Deit ol d’em avooit, ha mé hou soalageou : eh reign deoh nerh ha courage d’ivet ér fetei-nieu-men a hrsece bac a vénédktion; Ve-niu ad aquas : Doué hou corto eit hou\nAdtapet diwar « https://br.wikisource.org/w/index.php?title=Pajenn:Dizanv_-_Choége_nehué_a_gannenneu_spirituel.djvu/17&oldid=149198 »


Ar bluenn hag ar c'hleze - DikHaDak\nAr bluenn hag ar c’hleze\nE korn ur sal e oa ur c'hleze en e sav. E laonenn dir sklaer a lugerne dindan flouradenn bannoù an heol e-kreiz ur strinkad sklêrijenn damruz. Lorc'hus e kasas ar c'hleze e selloù tro-dro dezhañ, dre ar sal, hag e welas e oa diduet pep tra gant e lufr. Pep tra? - Nann ’vat! Du-hont, war an daol, harpet dibreder ouzh ur podad liv, e oa ur bluenn ha na oa tamm ebet en he soñj plegañ dirak meurdez lugernus an arm. Kement-se a drenkas imor ar c’hleze: „Piv out-te, tra didalvez“ emezañ „evit chom hep plegañ alvaonet dirak ma sked evel ma ra ar re all ? Sell ’ta en-dro dit! An holl vinvioù a zo sanket doujus en un deñvalijenn don. Me, ha me hepken, a zo bet dilennet gant an heol splann, mammenn an evurusted. Degas a ra buhez ennon gant e bokoù flour hag entanet; e zigoll a ran-me dre lakaat e sklêrijenn da adskediñ mil gwech. Ne zere nemet ouzh ar briñsed c’halloudus en em ziskouez en ur gwiskamant lufrus. Anavezout a ra an heol ma galloud, setu perak e c’holo ma divskoaz gant limestra roueel e skinoù.“\nGant ur mousc’hoarzh ez eilgerias ar bluenn fur :\n„Sell ‘ta pebezh lorc’h ha fouge a zo ennout ha penaos e ouzout bragal gant ur sked hag a zo bet prestet dit! Ni zo hon-daou -- dalc’h soñj -- neskerent. Ganet omp bet hon-daou eus an douar madelezhus ha marteze ez omp bet, en hor stad orin, kichen-ha-kichen en hevelep menez e-pad milvloazioù ken na voe dizoloet dre intrudu mab-den ar gwelead kailh talvoudus ma oamp elfennoù anezhañ. Kaset kuit omp bet hon-daou ha tonket e oa dimp hon-daou, bugale disuj an Natur ouez ma oamp c’hoazh, bezañ treuzfurmet ha stummet, e gwrez mogedus ur simimal ha dindan taolioù pounner ur morzhol, evit kemer perzh en obererezhioù sevenet war an tamm douar-mañ. Dres evel-se e c’hoarvezas. Ur c’hleze e teujout da vezañ, gant ur beg bras ha kreñv. Ha me, ur bluenn gant ur beg mistr ha moan. Evit ober ul labour efedus, e rankomp da gentañ glebiañ hor beg lufrus. Te gant gwad - ha me gant liv hepken!“\n„Ar brezegenn-se, dalc’het war un ton gouieziek“ eme ar c’hleze „am laka evit gwir da c’hoarzhin. Dres evel pa glaskfe al logodenn, al loenig dister-se, prouiñ he c’herentiezh gant an olifant. An hevelep komzoù a zeufe ganti! Evel an olifant he deus al logodenn pevar zroad hag un drompilh zoken. Krediñ a c'hellfed ez int da nebeutañ kendirvi! N'ez peus graet anv, pluenn gaezh, leun a finesa hag a widre, nemet eus ar pezh am laka da vezañ heñvel ouzhit. Me, avat, a lavaro dit petore kemm zo etrezomp. Me, ar c'hleze hollskedus ha lorc'hus, a vez staget gant ur marc'heg kadarn ha dispont ouzh e c'houriz; te, avat, a vez peget gant ur c'hozh skriver kabac'h a-drek e skouarn ezel. Ma aotrou a dap krog ennon gant e zorn nerzhus; kaset e vezan gantañ davet an enebourien hag eñ a vez renet ganin dre o renkadoù. Te, pluenn vat, a vez renet war un tamm paper-parch melenaet gant dorn krenus da vestr. Freuz ha reuz a ran-me e-touez an enebourien, lammat-dilammat a ran taer ha dizaon amañ hag ahont; te a skrab dizehan hag unton da damm paper-parch hep krediñ pellaat an disterañ diouzh an arroudennoù merket dit gant un dorn evezhiek. Hag erfin, erfin - pa’z aio ma nerzh war ziskar, pa vin aet kozh ha gwan, e vin enoret evel ma tere ouzh an harozed; staliet e vin e Sal an Hendadoù hag arvestet e vo ouzhin gant boem. Ha petra a c’hoarvezo ganit? Pa vo aet skuizh da vestr ganit, pa vi aet kozh ha pa grogi d’en em stlejañ war ar paper ha da lezel war da lerc’h linennoù re dev, e vi diframmet eus an douger a ro harp dit ha skoet d'ar blotoù. Nemet ha madelezhus a-walc’h e ve da vestr d’az kwerzhañ, a-gevret gant unan bennak eus da c’hoarezed, d’ur marc’hadour kozhailhoù evit un nebeud gwenneien.“\n„En un doare“ a eilgerias ar bluenn dic’hoarzh „n’emaout ket penn-da-benn er gaou. Prizet e vezan alies gwall izel, gwir eo, ha pa ne vin mat da netra ken e vo graet divalav-kenañ din. Daoust da se, n’eo ket dister ma galloud keit ha ma c’hallan labourat. Klaoustreañ a c'hallfemp!“\n„C'hoant az peus da ginnig din ur glaoustre?“ eme ar c’hleze dichek en ur c’hoarzhin“\n„Ya, ma kredez asantiñ“.\n„Hag e ran!“ eme ar c'hleze ha na zeue ket a-benn da zic'hoarzhin. „War betra neuze e vo ar glaoustre?“\nAr bluenn a sonnas he c’horf hag a wiskas neuz reut un den e karg:\n„Klaoustreomp“ emezi „ez on gouest, mar fell din, da virout ouzhit d’ober da labour, an emgann!“\n„O, O, gwall arvarus e seblant din.“\n„Diouzh da zoare emañ?“\n„Mat eo din.“\n„Mat“ eme ar bluenn, „gwelomp 'ta.“\nUn nebeud munutennoù a oa tremenet goude ar glaoustre pa zeuas un den yaouank, gwisket gant dilhad brezel pinvidik, da dapout krog er c’hleze. Hen stagañ a reas ouzh e c’houriz ha gant plijadur ha dudi ez arvestas ouzh e laonenn lufrus. Er maez e tregerne hopadegoù skriltr an trompilhoù ha draskadegoù an taboulinoù o c’hervel d’an argad. Dres pa oa ar paotr yaouank o kuitaat ar sal e teuas un den all hag a sevene a-dra-sur ur garg uhel, da varn diouzh ar pompad a oa en-dro dezhañ. An hini yaouank a blegas e gein izel dirazañ. Ar c’hargiad uhel oa aet e-keit-se war-du an daol, kroget en devoa er bluenn ha skrivet gant herr un dra bennak. „Setu sinet an emglev peoc’h“ emezañ gant ur mousc’hoarzh. An hini yaouank a adlakaas ar c’hleze en e gorn hag e kuitajont o-daou ar sal.\nAr bluenn a oa bepred war an daol, ur bann heol o c’hoari ganti hag o lakaat he metal gleb da lugerniñ sklaer.\n„N’out ket o vont d’an emgann, kleze ker ?“ a c’houlennas gant ur mousc’hoarzh.\nSioul e oa ar c’hleze en e gorn teñval. Krediñ a ran ne fougasas morse ken.\nDocument updated 2011/05/10


Gourenez Kraozon - Moulin de Rosmadec\nKaerañ korn-bro Breizh eo gourenez Kraozon a gav din. Slaer eo ez eus fonnder a blasoù bamusoc'h e Breizh, tornaodoù beg ar c'hap Frehel, an aod Emrodez, aod ar Vein ruz hag ar c'hêrioù-benn Naoned ha Roazhon en o mesk. Petra he deus diouti he-unan neuze ? Dangorel eo ar varn evel-just, didro ar respont avat : din-me e kinnig ar pep retañ a-benn ren ur vuhez oberiant, sportel ha disafar. N'eus ket par da ziseurtegezh e aodoù hag e draezhennoù.\nGant beg ar Spagnoled en hanternoz emañ ar gourenez oc'h hedañ morlenn Brest, ha bezañ troet ouzh an donvor er c'hornôg gant begoù Penn Hir ha Dinan hag ouzh bae Douarnenez gant beg Penn ar Roz er c'hreisteiz. Treugiet eo ouzh an douar bras dre Gastellin hag ar Faou. Gant an traezhennoù hir, an oufigoù livus hag an tornaodoù don-spontus e kav pep hini e splet. Estreget an triwec'h traezhenn renablet eo harpet gant un diniver bras a ziraezioù d'ar mor. Ha ne vez morse ur mor a dud war an aod, en hañv bras zoken ! Ur wenojenn gaer hag a zo o hedañ an aod zo digompez a-dakadoù, krogit e dorn ho pugale !\nDaoust d'an damemglozañ douaregorel ez eus enni e-leizh a vourc'hioù, pennkêrioù ha kêriadennoù buhezek ha koant. E-touesk an traoù dispar e kaver abati Landevenneg, porzh Kameled gant an tour Vauban, hag an hent-bale Morgad.\nGwiskadoù roc'hek an arvor hag ouzhpenn peder c'hant mougev a ginnig un dachenn-studi veur d'ar re ruz war an douarouriezh.


Aogust (impalaer) - Wikipedia\n(Adkaset eus Caius Octavius Thurinus)\nAogust, pe Augustus e latin, pe CAIVS•OCTAVIVS•THVRINVS e anv pa oa ganet, hag IMPERATOR•CAESAR•DIVI•FILIVS•AVGVSTVS pa varvas, a veze graet Oktav anezhañ, hag ivez Oktavian, a oa ganet e 63 kent JK e Roma ha marvet er bloavezh 14 goude JK, e Nola (e Campania – Bro-Naplez), a oa ar c'hentañ impalaer roman.\nUn tamm eus un delwenn graet d'an impalaer Aogust a zo e Mirdi broadel an hendraouriezh en Aten\nEvel hêr da Julius Caesar e kemeras ar galloud e diwezh ar Republik roman, e-kreiz ar brezelioù diabarzh diehan. Gourniz e oa d'ar jeneral en doa lakaet ar Sened roman da blegañ, hag advabet e oa bet gantañ e 45 kent JK. Se zo kaoz e kemeras evel anv Caius Julius Caesar Octavianus. Diazezer an impalaeriezh roman eo bet.\n2 Kevezerezh gant Marcus Antonius\n3 Kresk ar galloudoù roet da Aogust\n4 Lid awen doueel an impalaer\n5 Oberenn bolitikel\n6 Oberenn vilourel\n7 Kavout un den da gemer war e lerc'h\nMab a oa da Gaius Octavius ha da Atia, nizez Julius Caesar. Octavius a oa bet ganet abred er beure 23 a viz Gwengolo er bloavezh 63 kent JK, er c'harter 'Pennoù Ejen', war ar Menez Palatin. Gourniz Julius Caesar e oa, hag advabet e voe gantañ.\nMarvet eo e e Nola, e Campania, war dro 13e30, d'an 19 a viz Eost er bloavezh 14 (goude JK).\nKevezerezh gant Marcus AntoniusAozañ\nPa varvas Kaezar e -44 e c'houlennas Aogust (ha ne veze graet nemet Oktavian anezhañ c'hoazh) ma vije roet ar galloud dezhañ diwar e hêrezh hag e c'hounezas an titl diwar ar Sened, nemet e tleas stourm ouzh Marcus Antonius a oa mestr al lu hag ar gêr-benn. Trec'hiñ a reas Aogust warnañ e kichen kêr-vModena e -43. Koulskoude e tivizas Aogust sevel ur triumvirelezh gant Marcus Antonius ha gant Marcus Aemilius Lepidus (Lepid). Ne badas an triumvirat nemet 7 miz, e -43, met evit kaout an dizober eus o enebourien republikan e rejont gant muntroù, ha savet e voe rolloù an dud argaset (da dizhout .\nEvel-se e asantas Aogust ma vo rediet Kikero d'en em lazhañ diwar intrudu Mark Anton. E -42 e trec'has asamblez an tri den war vBrutus ha Cassius, pennoù ar Republikaned en emgann Philippoi e Trakia.\nE 40 kt JK e voe rannet etrezo an holl diriadoù dindan beli ar Romaned hag e kemeras Aogust ar C'hornôg, Mark Anton ar Reter ha Lepid proviñs roman Afrika. Reiñ a reas Aogust e c'hoar, Oktavia, da zimeziñ gant Mark Anton hag e chomas stabil an emglev (renevezet e -37) betek -33. Pa oa bet trec'h Aogust war Sekstus Pompeius e Bro-Spagn (e -36 e kemeras lodenn Lepid. Istimetoc'h-istimetañ gant an Italianed e teuas Aogust da vezañ pa oe rebechet da Vark Anton bezhañ dindan levezon e vestrez, ar Faraonez Kleopatra, unpenn Egipt, hag e veze an tiriadoù roman o kouezhañ dindani. Ober ar brezel da Gleopatra a reas Aogust hag e oe trec'h warni ha war morlu Mark Anton e Aktiom (Akra Nikolaos e Gres hiziv) e -31.\nKresk ar galloudoù roet da AogustAozañ\nE -38 e resevas Aogust titl imperator evel trec'hour milourel. E -28 e oe roet dezhañ gant ar Sened karg ar princeps senatus hag e oa ar gwir dezhañ komz a-raok pep a senedour. A-bouez-bras e oa ar garg pa krede ar Romaned e veze awenet gant an doueed an hini kentañ o komz. E -27 (Dies imperium : 16 a viz Genver 27 kent J.-K.) e voe roet dezhañ an adanv (cognomen) Augustus hag a dalveze "benniget gant an doueed", un uhel a ditl a chomo evel an hini uhelañ e istor an impalaeriezh roman, deiziataet e deroù diwar ar fed-se diouzh ar boaz. Renad ar priñsouriezh (principatus) a lakae ar priñs kevatal d'ar Sened ha d'ar bobl roman asamblez (Senatus populusque romanus), met ne oe ket an ensavadurioù kozh evit lakaat ar penn kentañ da blegañ dirazo.\nLid awen doueel an impalaerAozañ\nEvel e goureontr e teuas Aogust da vezañ Pontifex maximus e -12. Evel penn ar relijion roman e vroudas lid Genius Augusti (Awen doueel an Aogust), da lavared eo an nerzh roet dezhañ gant an doueed. Delwennoù a oe savet e pep gêr, aberzhioù ha c'hoarioù a oe graet en e enor. Maen-diazez ar galloud impalaerel eo bet lidoù en enor an unpenn ken e oe rebechet d'ar gristenien gentañ bezañ treitourien eus an taerañ doare (sell ouz heskinadurioù ar gristenien).\nKlask a reas Aogust kreñvaat an harzoù milourel dre aloubadenn Germania, met trec'het e oe ul lu bras renet gant Varus gant Arminius e 9. Lakaet e voe an harz etre ar Barted hag ar Romaned war ar stêr Eufrates e Mezopotamia. Tizhet e oe ar Roen hag ar stêr Danav gant ar Romaned ivez. E-doug e ren e kavas ar Romaned e oe bet erruet an amzervezh a beoc'h hir-pad a rejod ar pax romana (ar peoc'h roman) eus outi.\nKavout un den da gemer war e lerc'hAozañ\nReiñ a reas e verc'h, Julia, da vMarcellus rak kavout a rae dezhañ e c'hellje dont da impalaer war e lerc'h, met mervel a reas ar paotr re abred.\nJulius Caesar, konsul\n(- 101 - -44) Augustus\n( - 27 - 14) War e lerc'h :\nAdtapet diwar « https://br.wikipedia.org/w/index.php?title=Aogust_(impalaer)&oldid=1896700 »\nDernière modification le 2 Meu 2021, à 22:10\nKemmoù diwezhañ degaset d'ar bajenn-mañ d'an 2 Meu 2021, da 22:10.